open-index/open-wikipedia-markdown huggingface dataset:
ଦୀପିକା ଯୋଶୀ-ଶାହ

**ଦୀପାଳୀ ଯୋଶୀ-ଶାହ** (୨୯ ଜୁଲାଇ ୧୯୭୫ – ୨୭ ଜାନୁଆରୀ ୨୦୧୨) ଜଣେ ଭାରତୀୟ କଣ୍ଠଶିଳ୍ପୀ, ଅଭିନେତ୍ରୀ ଓ ସ୍ୱର କଳାକାର ଥିଲେ । ସେ ମୁଖ୍ୟତଃ ହିନ୍ଦୀ, କନ୍ନଡ଼ା ଓ ମରାଠୀ ଭାଷାରେ କାମ କରୁଥିଲେ ।

## ପ୍ରାରମ୍ଭିକ ଜୀବନ
ଦିପାଳୀ ମୁମ୍ବାଇରେ ଜନ୍ମଗ୍ରହଣ କରିଥିଲେ ଏବଂ ଅନୁଶକ୍ତି ନଗରର ଆଣବିକ ଶକ୍ତି କେନ୍ଦ୍ରୀୟ ବିଦ୍ୟାଳୟରେ ତାଙ୍କର ପ୍ରାରମ୍ଭିକ ଶିକ୍ଷା ଲାଭ କରିଥିଲେ । ସେ ପଣ୍ଡିତ ଦିଙ୍କର ଯାଦବଙ୍କଠାରୁ କମ୍ ବୟସରେ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତ ଶିଖିବା ଆରମ୍ଭ କରିଥିଲେ ଏବଂ ପରେ ମୁମ୍ବାଇର ଏସ୍‌ଏନ୍‌ଡିଟି ବିଶ୍ୱବିଦ୍ୟାଳୟରୁ ସଙ୍ଗୀତରେ ସ୍ନାତକ କରିବାକୁ ଯାଇଥିଲେ । ସେ ହିନ୍ଦୀ କଥାଚିତ୍ର ଗୀତ ଗାଇବା ସହ ବିଭିନ୍ନ କାର୍ଯ୍ୟକ୍ରମରେ ନୃତ୍ୟ ପରିବେଷଣ କରିବା ଆରମ୍ଭ କରିଥିଲେ । ସେ ଖୈୟାମ ସାହେବଙ୍କ ଦ୍ୱାରା ପୁରସ୍କୃତ '*ଆୱାଜ କି ଦୁନିଆ*'ର ମେଗା ଫାଇନାଲ୍ ମଧ୍ୟ ଜିତିଥିଲେ।

## ପେଷା
ଦିପାଳୀ ଜଣେ ସଫଳ କଳାକାର ଥିଲେ ଯିଏ କି ଆମେରିକା, କାନାଡ଼ା, ସ୍ପେନ ଓ ଅନ୍ୟାନ୍ୟ ଦେଶ ସମେତ ଭାରତ ତଥା ବିଦେଶରେ ଅନେକ ଶୋ' କରିଥିଲେ । ମରାଠୀ, ଗୁଜୁରାଟୀ ଓ ଭୋଜପୁରୀ ଭାଷାରେ କଥାଚିତ୍ର ପାଇଁ ସେ ଜଣେ ପ୍ରଚ୍ଛଦପଟ ଗାୟିକା ଭାବରେ କାମ କରିଛନ୍ତି । ଭିନସଙ୍କ ପ୍ରଯୋଜିତ ଏକ ହିନ୍ଦୀ କଥାଚିତ୍ର *କୁଛ ତୋ ଗଡ଼ବଡ଼ ହୈ*ରେ ପ୍ରଚ୍ଛଦପଟ ଗାୟିକା ଭାବରେ ମଧ୍ୟ କରିଥିଲେ । ସେ ଏକ ଭାରତୀୟ ଟେଲିଭିଜନ ଚ୍ୟାନେଲ ଇ-୨୪ ଦ୍ୱାରା ନିର୍ମିତ ଏକ ଆଲବମ୍ ପାଇଁ ଗୀତ ଗାଇଥିଲେ । ସେ ଅନେକ ଜିଙ୍ଗଲ, ପ୍ରଶଂସାପତ୍ର ଓ ଡକ୍ୟୁମେଣ୍ଟାରୀ ଚଳଚ୍ଚିତ୍ର ପାଇଁ ଭଏସ୍ ଓଭର କରିଥିଲେ । *ଦି ଲର୍ଡ଼ ଅଫ୍ ଦି ରିଙ୍ଗ୍‌ସ୍* ପାଇଁ ମଧ୍ୟ ସେ ଡବିଂ କରିଥିଲେ ।

## ମୃତ୍ୟୁ
୩୬ ବର୍ଷ ବୟସରେ, ସେ ଏକ କାର୍ ଦୁର୍ଘଟଣାରେ ମୃତ୍ୟୁବରଣ କରିଥିଲେ ଏବଂ ୨୭ ଜାନୁଆରୀ ୨୦୧୨ ଶୁକ୍ରବାର ରାତିରେ କୁଏତରେ ମୃତ୍ୟୁବରଣ କରିଥିଲେ । ଗାୟିକା ଓ ତାଙ୍କ ମ୍ୟାନେଜର ଭାରତର ମୁମ୍ବାଇରୁ ଆସି କୁଏତ ଅନ୍ତର୍ଜାତୀୟ ବିମାନବନ୍ଦରରୁ ଏକ ହୋଟେଲକୁ ଯାଉଥିବା ବେଳେ ସେମାନଙ୍କ କାରକୁ ଏୟାରପୋର୍ଟ ରୋଡ୍ ନିକଟରୁ ପଛରୁ ଦ୍ରୁତ ଗତିରେ ଆସୁଥିବା ଏକ ଗାଡ଼ି ଧକ୍କା ଦେଇଥିଲା । ଏହି ଦୁର୍ଘଟଣାରେ କାର୍ ଡ୍ରାଇଭର, ଅଲ୍ ମୁଲ୍ଲା ଗ୍ରୁପର ଜଣେ କର୍ମଚାରୀ ଓ ଜଣେ କର୍ମଚାରୀ ଆହତ ହୋଇଥିଲେ । ଅଲ୍ ମୁଲ୍ଲା ଗ୍ରୁପ୍ ଏହି ଶୋ'ର ଆନୁଷ୍ଠାନିକ ଆୟୋଜକ ଥିଲା । ତାଙ୍କ ପରିବାରରେ ସ୍ୱାମୀ, ପିତାମାତା ଓ ବଡ଼ ଭଉଣୀ ଅଛନ୍ତି ।

## ଆଧାର 
ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଭାରତୀୟ କଣ୍ଠଶିଳ୍ପୀ
ଶ୍ରେଣୀ:ଭାରତୀୟ ସ୍ୱର କଳାକାର
ଶ୍ରେଣୀ:ମୁମ୍ବାଇର କଣ୍ଠଶିଳ୍ପୀ
ଲଳିତ କୁମାର ମିଶ୍ର

**ଲଳିତ କୁମାର ମିଶ୍ର** (ଜନ୍ମ: ୨୫ ଜୁନ ୧୯୫୫) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ପ୍ରାରମ୍ଭିକ ଜୀବନ ଓ ପେଶା 
ଜଷ୍ଟିସ୍‌ ମିଶ୍ର ୨୫ ଜୁନ ୧୯୫୫ ରେ ବଲାଙ୍ଗୀର ଜିଲ୍ଲାର ଜରସିଂହା ଗ୍ରାମରେ ଜନ୍ମଗ୍ରହଣ କରିଥିଲେ । ପିତା ଥିଲେ ଗୋପବନ୍ଧୁ ମିଶ୍ର । ଜରସିଂହାର ଏନ୍‌.ବି. ହାଇସ୍କୁଲରୁ ୧୯୬୮ ମସିହାରେ ମାଟ୍ରିକ ପର୍ଯ୍ୟନ୍ତ ଶିକ୍ଷା ସମାପ୍ତ କରି, ୧୯୭୩ ମସିହାରେ ରାଜେନ୍ଦ୍ର କଲେଜ, ବଲାଙ୍ଗୀରରୁ ବି.ଏ. ଡିଗ୍ରୀ ହାସଲ କଲେ । ୧୯୭୫ ମସିହାରେ ବୁର୍ଲା ଜ୍ୟୋତି ବିହାରର ପ୍ରାଥମିକ ରାଜନୀତି ବିଜ୍ଞାନ ବିଭାଗରୁ ରାଜନୀତି ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ଅର୍ଜନ କଲେ । ୧୯୭୬ ମସିହାରେ ସମ୍ବଲପୁର 'ଲଜପତ ରାୟ ଲା କଲେଜ'ରୁ ଏଲ୍‌.ଏଲ୍‌.ବି. ଡିଗ୍ରୀ ଅର୍ଜନ କଲେ । ୧୯୭୯ ମସିହାରେ ଉତ୍କଳ ବିଶ୍ୱବିଦ୍ୟାଳୟ (ବାଣୀ ବିହାର), ଆଇନ ବିଭାଗରୁ ଏଲ୍‌.ଏଲ୍‌.ଏମ୍‌. ଡିଗ୍ରୀ ଅର୍ଜନ କଲେ । ୫ ଜାନୁଆରୀ ୧୯୮୧ ରେ ବଲାଙ୍ଗିର ଜିଲ୍ଲା ବାରରେ ଯୋଗଦାନ କରି ଆଇନ ବ୍ୟବସାୟ ଅଭ୍ୟାସ ଆରମ୍ଭ କଲେ । ୧୯୮୬ ରୁ ୧୯୯୦ ମସିହା ପର୍ଯ୍ୟନ୍ତ ସହାୟକ ସରକାରୀ ଓକିଲ (A.P.P.) ଭାବେ କାର୍ଯ୍ୟ ନିବାହ କରିଥିଲେ । କିଛିଦିନ ବଲାଙ୍ଗିର ଆଇନ କଲେଜରେ ଅବୈତନିକ ଅଧ୍ୟାପକ ଭାବେ ମଧ୍ୟ ସେବା ଯୋଗାଇଥିଲେ ।

ସେ ୨୬ ଜୁଲାଇ ୧୯୯୩ ରେ ଓଡିଶା ସୁପିରିୟର ନ୍ୟାୟିକ ସେବା (ବରିଷ୍ଠ ଶାଖା) ଅନ୍ତର୍ଗତ ପ୍ରଥମ ଅତିରିକ୍ତ ଜିଲ୍ଲା ଏବଂ ଦୌରା ଜଜ୍‌, ବ୍ରହ୍ମପୁର ଭାବେ ସିଧାସଳଖ ନିଯୁକ୍ତ ହୋଇଥିଲେ । ଏହା ପରେ, ଭଦ୍ରକର ଅତିରିକ୍ତ ଜିଲ୍ଲା ଏବଂ ଦୌରା ଜଜ୍‌, କୋରାପୁଟ-ଜୟପୁର ଜିଲ୍ଲା ଏବଂ ଦୌରା ଜଜ୍‌, ଓଡିଶା ବିକ୍ରୟ କର ଆଦାୟ ନ୍ୟାୟାଧୀକର୍ତ୍ତା, ଢେଙ୍କାନାଳ ଜିଲ୍ଲା ଏବଂ ଦୌରା ଜଜ୍‌, ଲ' ଡିପାର୍ଟମେଣ୍ଟର ଦ୍ୱିତୀୟ ଅତିରିକ୍ତ ବୈଧିକ ରିମେମ୍ବ୍ରାନ୍ସର-ତଥା-ଅତିରିକ୍ତ ସଚିବ, ଏବଂ ରାଜ୍ୟ ଶିକ୍ଷା ଆଦାଲତର ପ୍ରଧାନ ଅଧିକାରୀ ଭାବେ କାର୍ଯ୍ୟ କରିଥିଲେ । ୧୪ ଅଗଷ୍ଟ ୨୦୦୭ ରେ ବାଲେଶ୍ୱର-ଭଦ୍ରକ ଜିଲ୍ଲା ଏବଂ ଦୌରା ଜଜ୍‌ ଭାବେ ବାଲେଶ୍ୱରରେ ଯୋଗଦାନ କଲେ । 

ପଦୋନ୍ନତି ପାଇ ସେ ୧୭ ଜାନୁଆରୀ ୨୦୦୮ ରେ ସେ ଉଚ୍ଚ ନ୍ୟାୟାଳୟର ଅତିରିକ୍ତ ନ୍ୟାୟାଧୀଶ ଭାବେ ଯୋଗ ଦେଇଥିଲେ । 

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଲକ୍ଷ୍ମୀକାନ୍ତ ମହାପାତ୍ର (ବିଚାରପତି)

**ଲକ୍ଷ୍ମୀକାନ୍ତ ମହାପାତ୍ର** (ଜନ୍ମ:୧୦ ଜୁନ ୧୯୫୪) ମଣିପୁର ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି ତଥା ଓଡ଼ିଶା ଏବଂ ଆଲାହାବାଦ ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ମହାପାତ୍ର ୧୦ ଜୁନ ୧୯୫୪ ରେ କଟକରେ ଜନ୍ମଗ୍ରହଣ କରିଥିଲେ । ସେ ହେଲେ ପୂର୍ବତନ ଜିଲ୍ଲା ଜଜ ଲୋକନାଥ ମହାପାତ୍ରଙ୍କ ପୁତ୍ର । ୧୯୭୭ ମସିହାରେ କଟକ ର M.S. ଲ' କଲେଜରୁ ଆଇନ ବିଦ୍ୟାରେ ସ୍ନାତକ ଡିଗ୍ରୀ ହାସଲ କରି ୧୯୭୮ ମସିହା ଜାନୁଆରୀ ୨୫ରେ ଅଧିବକ୍ତା ଭାବେ ନାମ ଲେଖାଇଥିଲେ । ପ୍ରଧାନତଃ ସିଭିଲ, କ୍ରିମିନାଲ, ସର୍ଭିସ ଏବଂ ଲେବର ସଂପର୍କିତ ମାମଲାରେ ଆଇନ ବ୍ୟବସାୟ କରିଥିଲେ। ସେ ଦକ୍ଷିଣ-ପୂର୍ବ ରେଲୱେ, ଆଇପିକଲ୍, ଓଏସଏଫସି, ଷ୍ଟକ୍ ଏକ୍ସଚେଞ୍ଜ, ଭୁବନେଶ୍ୱର, ଆଇଏମଏଫଏ ଏବଂ ଅନ୍ୟାନ୍ୟ ସଂସ୍ଥାନ ପାଇଁ ଆଇନ ପରାମର୍ଶ ଦେଇଥିଲେ ।

୧୬ ସେପ୍ଟେମ୍ବର ୧୯୯୯ ରେ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ ତାଙ୍କର ପଦୋନ୍ନତି ହୋଇଥିଲା । ସେ ୧୬ ସେପ୍ଟେମ୍ବର ୧୯୯୯ ରୁ ୧୬ ଅକ୍ଟୋବର ୨୦୧୨ ପର୍ଯ୍ୟନ୍ତ ଓଡିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ କାର୍ଯ୍ୟ କରିଥିଲେ । ୧୭ ଅକ୍ଟୋବର ୨୦୧୨ ରେ ଆଲାହାବାଦ ଉଚ୍ଚ ନ୍ୟାୟାଳୟକୁ ସ୍ଥାନାନ୍ତରିତ ହୋଇ ଶପଥ ଗ୍ରହଣ କରିଥିଲେ । ସେ 19.09.2013 ରୁ 20.10.2013 ପର୍ଯ୍ୟନ୍ତ ଆଲାହାବାଦ ଉଚ୍ଚ ନ୍ୟାୟାଳୟର କାର୍ଯ୍ୟବାହୀ ମୁଖ୍ୟ ନ୍ୟାୟାଧୀଶ ମଧ୍ୟ ଥିଲେ । ପରେ ମଣିପୁର ଉଚ୍ଚ ନ୍ୟାୟାଳୟକୁ ସ୍ଥାନାନ୍ତରିତ ହୋଇଥିଲେ । ସେ 10.07.2014 ରେ ମଣିପୁର ଉଚ୍ଚ ନ୍ୟାୟାଳୟର ମୁଖ୍ୟ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ।

## ଆଧାର 
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ମଣିପୁର ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି
ଶ୍ରେଣୀ:ଆଲାହାବାଦ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବୀର କିଶୋର ମିଶ୍ର

**ବୀରକିଶୋର ମିଶ୍ର** (ଜନ୍ମ: ୦୨.୦୬.୧୯୫୧) ଓଡ଼ିଶା ଉଚ୍ଚ ନ୍ୟୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ମିଶ୍ର ୦୨.୦୬.୧୯୫୧ରେ ଅନୁଗୁଳରେ ଜନ୍ମ ଗ୍ରହଣ କରିଥିଲେ । ପିତା ଥିଲେ ସ୍ଵର୍ଗତ ବଂଶୀଧର ମିଶ୍ର ଏବଂ ମାତା ହେଉଛନ୍ତି ସ୍ଵର୍ଣ୍ଣଲତା ଦେବୀ । ୧୯୬୬ ମସିହାରେ ଜୋଗେନ୍ଦ୍ର ଦେବ ହାଇସ୍କୁଲ୍, ବୌଦ୍ଧରୁ ମାଟ୍ରିକ୍ ଉତ୍ତୀର୍ଣ୍ଣ ହୋଇ ଗୋପବନ୍ଧୁ ବିଜ୍ଞାନ ମହାବିଦ୍ୟାଳୟ, ଆଠଗଡରୁ ପ୍ରୀ-ପ୍ରଫେସନାଲ ପରୀକ୍ଷା (ବିଜ୍ଞାନ) ଉତ୍ତୀର୍ଣ୍ଣ ହେଲେ । ୧୯୭୦ ମସିହାରେ କେନ୍ଦ୍ରପଡ଼ା କଲେଜ୍ରୁ ରାଜନୀତି ବିଜ୍ଞାନ (ଅନର୍ସ) ସହିତ ସ୍ନାତକ ଡିଗ୍ରୀ ଲାଭ କରିବା ପରେ ୧୯୭୩-୭୪ ମସିହାରେ ମଧୁ ସୂଦନ ଆଇନ କଲେଜ୍, କଟକରୁ ଆଇନରେ ସ୍ନାତକ ଡିଗ୍ରୀ ଲାଭ କଲେ । ୧୯୭୪ ମସିହାରେ ଏକ ଆଇନଜୀବି ଭାବେ ନାମ ଲେଖାଇ ଆଇନଜୀବୀ ଜତିନ୍ଦ୍ରନାଥ ମିତ୍ରଙ୍କ ସହଯୋଗୀ ଭାବେ କାର୍ଯ୍ୟ କଲେ ।

ଓଡ଼ିଶା ନ୍ୟାୟିକ ସେବାରେ ଯୋଗଦେଇ ସେ ୧୬ ଅଗଷ୍ଟ, ୧୯୭୬ ରେ ପ୍ରଶିକ୍ଷଣାର୍ଥୀ ମୁନସିଫ୍ ଭାବେ ଯୋଗଦେଲେ । ପରବର୍ତ୍ତୀ ସମୟରେ ସେ ବିଭିନ୍ନ ପଦବୀରେ ଯଥା ଅତିରିକ୍ତ ଜିଲ୍ଲା ଏବଂ ସେସନ୍ ଜଜ୍, ଝାରସୁଗୁଡ଼ା, ରେଜିଷ୍ଟ୍ରାର୍ (ନିରୀକ୍ଷଣ ଏବଂ ଅନୁସନ୍ଧାନ), ଓଡ଼ିଶା ଉଚ୍ଚ ନ୍ୟାୟାଳୟ, କଟକ, ସଦସ୍ୟ-ସଚିବ, ଓଡ଼ିଶା ରାଜ୍ୟ ଆଇନ ସେବା ସଂସ୍ଥା, କଟକ, ଜିଲ୍ଲା ଏବଂ ଦୌରା ଜଜ୍, ପୁରୀ-ନୟାଗଡ଼, ଜିଲ୍ଲା ଏବଂ ଦୌରା ଜଜ୍, ଗଞ୍ଜାମ-ଗଜପତି, ଜିଲ୍ଲା ଏବଂ ଦୌରା ଜଜ୍, କଟକ-କେନ୍ଦ୍ରପଡ଼ା-ଯାଜପୁର-ଜଗତସିଂହପୁର କାର୍ଯ୍ୟ ନିର୍ବାହ କରିଥିଲେ ।

୨୫.୦୧.୨୦୧୧ ରୁ ୦୧.୦୬.୨୦୧୩ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ କାର୍ଯ୍ୟ ନିର୍ବାହ କଲେ ।

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବିମଳ ପ୍ରସାଦ ଦାସ

**ବିମଳ ପ୍ରସାଦ ଦାସ** (ଜନ୍ମ: ୧୫ ନଭେମ୍ବର ୧୯୫୦) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ଦାସ ୧୯୫୦ ମସିହା ନଭେମ୍ବର ୧୫ରେ କଟକ ସହରର ରାମଗଡ଼ରେ ଜନ୍ମ ଗ୍ରହଣ କରିଥିଲେ । ପିତା ଥିଲେ ଗୋଲକ ଚନ୍ଦ୍ର ଦାସ । କଟକର କ୍ରିଷ୍ଟ କଲେଜିଆଟ୍ ସ୍କୁଲରେ ଶିକ୍ଷାଲାଭ କରି ସେ ୧୯୭୦ରେ କଟକର ରେଭେନ୍ସା ବିଶ୍ୱବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିଥିଲେ । ୧୯୭୨ରେ ଉତ୍କଳ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ସ୍ନାତକୋତ୍ତର ଶିକ୍ଷା ଗ୍ରହଣ କଲେ ଓ ୧୯୭୪ରେ ଉତ୍କଳ ବିଶ୍ୱବିଦ୍ୟାଳୟ ଅଧୀନ ମଧୁସୂଦନ ଆଇନ ବିଶ୍ୱବିଦ୍ୟାଳୟରୁ ଏଲଏଲବି୍ ପାସ୍ କଲେ ।

୧୯୭୪ରେ ଓଡିଶା ଉଚ୍ଚ ନ୍ୟାୟାଳୟ ବାରରେ ଯୋଗ ଦେଲେ ଏବଂ ଶ୍ରୀ ବି କେ. ମହାନ୍ତି, ବରିଷ୍ଠ ଆଡଭୋକେଟଙ୍କ ସହଯୋଗୀ ଭାବେ କାର୍ଯ୍ୟ କଲେ । ୧୯୭୯ରେ ସ୍ଵତନ୍ତ୍ର ଭାବେ ଆଇନ ବ୍ୟବସାୟ ଆରମ୍ଭ କରିଥିଲେ । ସାଂବିଧାନିକ, କର, ଦିୱାନି, ଆଇନଗତ ଇତ୍ୟାଦି ବିଭିନ୍ନ ପ୍ରକାର ମାମଲା ଓଡିଶା ଉଚ୍ଚ ନ୍ୟାୟାଳୟ ଏବଂ ରାଜ୍ୟର ଅଧସ୍ଥନ ନ୍ୟାୟାଳୟରେ ଚଲାଇଥିଲେ । ବିଭିନ୍ନ ପ୍ରତିଷ୍ଠାନ, କର୍ପୋରେସନ ଓ କମ୍ପାନୀଙ୍କ ନିମନ୍ତେ ଆଇନଗତ ପ୍ରତିନିଧି ଭାବରେ କାର୍ଯ୍ୟ କରିଥିଲେ । ରାଜ୍ୟ ପ୍ରଦୂଷଣ ନିୟନ୍ତ୍ରଣ ବୋର୍ଡର ସିନିଅର କାଉନ୍ସିଲ୍ ଭାବେ ଗୁରୁତ୍ୱପୂର୍ଣ୍ଣ ପରିବେଶ ସମ୍ପର୍କୀୟ ମାମଲାରେ ଓକିଲାତି କରିଥିଲେ । ୧୯୯୬ର ମେ ୧୧ରୁ ୧୯୯୭ର ମେ ୧୪ ପର୍ଯ୍ୟନ୍ତ ଓଡିଶା ରାଜ୍ୟ ବାର କାଉନ୍ସିଲ୍ ସଦସ୍ୟ ଥିଲେ । ୧୯୯୬ର ଡିସେମ୍ବରରୁ ଓଡିଶା ଉଚ୍ଚ ନ୍ୟାୟାଳୟର ଅତିରିକ୍ତ ସରକାରୀ ଆଡଭୋକେଟ୍ ଭାବେ କାର୍ଯ୍ୟ କରିଥିଲେ ।

ପରେ ୧୯୯୯ର ଜୁନ୍ ୧୭ରେ ଓଡିଶା ଉଚ୍ଚ ନ୍ୟାୟାଳୟର ସ୍ଥାୟୀ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ।

## ଆଧାର 
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଡେକ୍ସଟ୍ରାନ ୪୦

**ଡେକ୍ସଟ୍ରାନ ୪୦,** (ଇଂରାଜୀ ଭାଷାରେ  **Dextran 40**) ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଏଲଏମଡି (**LMD),** ହେଉଛି ଏକ ପ୍ରକାର ତରଳ ପଦାର୍ଥ ଯାହା ରକ୍ତ ପରିମାଣକୁ ବିସ୍ତାର କରିବା ପାଇଁ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ନିର୍ଦ୍ଦିଷ୍ଟ ଭାବରେ ଏହା ଶକ୍ (ରକ୍ତ ସଞ୍ଚାଳନ) ପାଇଁ ବ୍ୟବହୃତ ହୁଏ ଯାହା ରକ୍ତସ୍ରାବ କିମ୍ବା ଦଗ୍ଧ କାରଣରୁ ହୋଇଥାଏ ଓ ରକ୍ତଦାନ ଶୀଘ୍ର ଉପଲବ୍ଧ ନ ହୋଇଥାଏ ।

ପାର୍ଶ୍ୱ ପ୍ରତିକ୍ରିୟାରେ ଅତ୍ୟଧିକ ତରଳ ପଦାର୍ଥ, ବୃକ୍‌କ ସମସ୍ୟା, ଏସିଡୋସିସ୍, ଆଲର୍ଜି ପ୍ରତିକ୍ରିୟା ଏବଂ ରକ୍ତ ଜମାଟ ହୋଇପାରେ |  ଏହା ଏକ ଗ୍ଲୁକୋଜ ପଲିମର ଯାହାର ମଲିକୁଲାର୍ ଓଜନ ୪୦ କେଡିଏ (kDa) ଥାଏ ।

## ଆଧାର
ଆସୱାରି ଯୋଶୀ

**ଆସୱାରି ଯୋଶୀ** ଜଣେ ଭାରତୀୟ ଅଭିନେତ୍ରୀ । ସେ ଅନେକ ମରାଠୀ ଭାଷାର କଥାଚିତ୍ର ଓ ଧାରାବାହିକରେ ଅଭିନୟ କରିଛନ୍ତି । ସେ ହିନ୍ଦୀ ଟିଭି ଧାରାବାହିକ *ଅଫିସ ଅଫିସ*ରେ ତାଙ୍କ ଭୂମିକା ପାଇଁ ଜଣାଶୁଣା । ସେ ହିନ୍ଦୀ କଥାଚିତ୍ର *ଓମ୍ ଶାନ୍ତି ଓମ୍‌*ରେ ଲଭ୍‌ଲି କପୁର ଭୂମିକାରେ ଅଭିନୟ କରିଛନ୍ତି । ସେ ଡିଜ୍‌ନି ଚ୍ୟାନେଲରେ ପ୍ରସାରିତ ହିନ୍ଦୀ ଧାରାବାହିକ *ଶେକ୍ ଇଟ୍ ଅପ୍‌*ରେ ତାଙ୍କ ଭୂମିକା ପାଇଁ ମଧ୍ୟ ଜଣାଶୁଣା, ଯାହାକି ଆମେରିକୀୟ କାର୍ଯ୍ୟକ୍ରମ *ଶେକ୍ ଇଟ୍ ଅପ୍‌*ର ଭାରତୀୟ ସଂସ୍କରଣ ଅଟେ ।

## ରାଜନୈତିକ ଜୀବନ
୨୦୨୧ ମସିହାରେ ଆସୱାରି ଯୋଶୀ କଂଗ୍ରେସ ପାର୍ଟିରେ ଯୋଗ ଦେଇଥିଲେ । ଏହାର ବର୍ଷକ ପରେ, ସେ ୨୦୨୨ ଅପ୍ରେଲରେ ନ୍ୟାସ୍‌ନାଲିଷ୍ଟ କଂଗ୍ରେସ ପାର୍ଟି (ଏନସିପି)ରେ ଯୋଗ ଦେଇଥିଲେ ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ମଦନ ମୋହନ ଦାସ

**ମଦନ ମୋହନ ଦାସ** (ଜନ୍ମ:୫.୨.୧୯୫୨) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ମଦନ ମୋହନ ଦାସ ଏକ ଆଇନଜୀବୀ ପରିବାରରୁ ଆସିଥିଲେ । ସେ ହେଉଛନ୍ତି ମାଧବାନନ୍ଦ ଦାସଙ୍କ ପୁତ୍ର, ଯିଏ ଓଡ଼ିଶା ଉଚ୍ଚ ନ୍ୟାୟାଳୟର ଜଣାଶୁଣା ବରିଷ୍ଠ ଆଇନଜୀବୀ ଥିଲେ । ତାଙ୍କ ଜନ୍ମ ୫.୨.୧୯୫୨ ତାରିଖରେ ହୋଇଥିଲା। ସେ ୧୯୬୭ ମସିହାରେ ଏଚ.ଏସ.ସି. ପରୀକ୍ଷା ଉତ୍ତୀର୍ଣ୍ଣ ହୋଇଥିଲେ ଏବଂ ୧୯୭୧ ମସିହାରେ କଟକର ରେଭେନ୍‌ସା କଲେଜରୁ ରସାୟନଶାସ୍ତ୍ର (Chemistry Honours) ସହିତ ସ୍ନାତକ ଡିଗ୍ରୀ ପ୍ରାପ୍ତ ହୋଇଥିଲେ । ସେ ପରେ ଉତ୍କଳ ବିଶ୍ୱବିଦ୍ୟାଳୟ, ଭୁବନେଶ୍ୱରରୁ ରାଜନୀତି ବିଜ୍ଞାନରେ ସ୍ନାତକୋତ୍ତର (M.A.) ଏବଂ ଏମ.ଏସ. ଲ’ କଲେଜ୍‌ରୁ ଏଲ୍‌ଏଲ୍‌.ବି. (LL.B.) ଶିକ୍ଷା ଗ୍ରହଣ କରିଥିଲେ । ସେ ୧୯୭୪ ମସିହାରେ ବାର୍‌ରେ ଯୋଗଦେଇ ଓକିଲତି ପେଶା ଆରମ୍ଭ କରିଥିଲେ । ଏକ ଓକିଲ ଭାବେ ଆଇନ ବ୍ୟବସାୟ କରିବା ସମୟରେ, ସେ ବିଭିନ୍ନ ନ୍ୟାୟାଳୟରେ ଗୁରୁତ୍ୱପୂର୍ଣ୍ଣ ଦେବାନୀ, ଫୌଜଦାରୀ ଏବଂ ସଂଅବିଧାନିକ ମାମଲାର ପ୍ରତିନିଧିତ୍ୱ କରିଥିଲେ । ସେ ବହୁ ବର୍ଷ ଧରି ଷ୍ଟେଟ୍ ବ୍ୟାଙ୍କ୍ ଅଫ୍ ଇଣ୍ଡିଆ ଏବଂ ଅନ୍ୟାନ୍ୟ ଜାତୀୟକୃତ ବ୍ୟାଙ୍କମାନଙ୍କ ଆଇନ ପରାମର୍ଶଦାତା ଭାବେ କାର୍ଯ୍ୟ କରିଥିଲେ । ସେ ଅନେକ ସାମାଜିକ ଏବଂ ଆଧ୍ୟାତ୍ମିକ ସଂଗଠନମାନଙ୍କ ସହ ସକ୍ରିୟ ଭାବେ ସଂପୃକ୍ତ ଥିଲେ । 

ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ ନିଯୁକ୍ତ ହେବା ପୂର୍ବରୁ, ସେ ବାର୍‌ରେ ୨୯ ବର୍ଷ ଧରି ଓକିଲାତି କରିଥିଲେ । ସେ ୨୦.୧୧.୨୦୦୩ ରୁ ୦୪.୦୨.୨୦୧୪ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ପଦଭାର ଗ୍ରହଣ କରିଥିଲେ ।

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ସୁଧୀର ଯୋଶୀ

**ସୁଧୀର ଯୋଶୀ** (୧୯୪୮ – ୧୪ ଡିସେମ୍ବର ୨୦୦୫) ଜଣେ ଭାରତୀୟ ଅଭିନେତା ଓ କମେଡ଼ିଆନ୍ । ଦାଦରରେ ଜନ୍ମିତ ଯୋଶୀ ଅର୍ଥନୀତିରେ ସ୍ନାତକ ହାସଲ କରିବା ପାଇଁ ପିଣ୍ଟୋ ଭିଲ୍ଲା (ରାଜା ଶିବାଜୀ ବିଦ୍ୟାଳୟର ଶାଖା) ଏବଂ ପରେ କୀର୍ତ୍ତି କଲେଜରେ ପଢ଼ିଥିଲେ । କୀର୍ତ୍ତିଠାରେ ସେ ଆଇନ ଅଧ୍ୟୟନ ମଧ୍ୟ କରିଥିଲେ । ସେ ପ୍ରକାଶନ ସଂସ୍ଥା ବ୍ଲାକି ଆଣ୍ଡ ସନ୍ସରେ ସେଲ୍ସ ଏକ୍ଜିକ୍ୟୁଟିଭ୍ ଭାବେ କାର୍ଯ୍ୟ କରୁଥିଲେ । ୧୯୭୩ ମସିହାରେ ଏହି ପଦ ଛାଡ଼ି ସେ ଅନ୍ୟାନ୍ୟ ବିକ୍ରୟ ସମ୍ବନ୍ଧୀୟ ଚାକିରୀରେ ଏକ ବର୍ଷ କାମ କରିଥିଲେ, ତା'ପରେ ୧୯୭୪ ମସିହାରେ ଏକ ନାଟକରେ ଅଭିନୟ କରିବାର ସୁଯୋଗ ପାଇଥିଲେ । ଏହା ଯୋଶୀଙ୍କ ଅଭିନୟ ଜୀବନର ଆରମ୍ଭ ସମୟ ଥିଲା । ଡିସେମ୍ବର ୨୦୦୫ରେ, ସେ ହୃଦ୍‌ଘାତ ଯୋଗୁଁ ମୃତ୍ୟୁବରଣ କରିଥିଲେ ।

## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:ମରାଠୀ ଅଭିନେତା
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଭାରତୀୟ ମଞ୍ଚ ଅଭିନେତା
ଶ୍ରେଣୀ:ମୁମ୍ବାଇର ଅଭିନେତା
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତା
ଫ୍ଲୁଟିକାସୋନ/ଫର୍ମୋଟେରୋଲ

**ଫ୍ଲୁଟିକାସୋନ/ଫର୍ମୋଟେରୋଲ,** (ଇଂରାଜୀ ଭାଷାରେ  **Fluticasone/formoterol**), ଏକ ବିକ୍ରୟ ନାମ  **ଫ୍ଲୁଟିଫର୍ମ,**  ହେଉଛି ଆଜ୍‌ମା ରୋଗର ଦୀର୍ଘକାଳୀନ ଚିକିତ୍ସାରେ ବ୍ୟବହୃତ ଏକ ମିଶ୍ରଣ ଔଷଧ । ଏହି ଔଷଧ ଦିନକୁ ଦୁଇଥର ପ୍ରଶ୍ୱାସରେ ନେବା ଦ୍ୱାରା ଏହା ବ୍ୟବହୃତ ହୁଏ ।

ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଶୋଇବାରେ ଅସୁବିଧା, ରାସ, କାଶ, ଏବଂ ଥ୍ରସ୍ ଅନ୍ତର୍ଭୁକ୍ତ ହୋଇପାରେ । ଏହା ଅଷ୍ଟ୍ରେଲିଆ, ଦକ୍ଷିଣ କୋରିଆ ଏବଂ ଜାପାନରେ ମଧ୍ୟ ଅନୁମୋଦିତ | ବୁଡେସୋନାଇଡ/ଫର୍ମୋଟରୋଲର ଔଷଧର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି ।  ଯୁକ୍ତରାଜ୍ୟରେ ୨୦ ମାତ୍ରା ଔଷଧର ମୂଲ୍ୟ ପ୍ରାୟ ୨୮ ପାଉଣ୍ଡ  ଅଟେ । 

## ଆଧାର
ଆମୋଡିଆକୁଇନ/ସଲଫାଡୋକ୍ସିନ/ପାଇରିମେଥାମିନ

**ଆମୋଡିଆକୁଇନ/ସଲଫାଡୋକ୍ସିନ/ପାଇରିମେଥାମିନ** ତିନୋଟି ଔଷଧର ମିଶ୍ରଣ ଯାହା ମ୍ୟାଲେରିଆ ପ୍ରତିଷେଧ ପାଇଁ ପ୍ରସ୍ତୁତ ହୋଇଛି ।  ନିର୍ଦ୍ଦିଷ୍ଟ ଭାବରେ ଏହା ସବ-ସାହାରା ଆଫ୍ରିକାରେ ଏହା ୩ମାସରୁ ୫ ବର୍ଷ ବୟସର ପିଲାମାନଙ୍କ ମଧ୍ୟରେ ଫାଲସିପାରମ୍ ମ୍ୟାଲେରିଆକୁ ରୋକିବା ପାଇଁ ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ୨୦୨୩ ସୁଦ୍ଧା ପଚାଶଟି ଶୃଙ୍ଖଳାର (କୋର୍ଷ) ମୂଲ୍ୟ ପ୍ରାୟ ୧୬ ଡଲାର ଥିଲା ।

## ଆଧାର
ପରକ୍ୟୁଟାନିଅସ ଟ୍ରାନ୍ସଲାରିଞ୍ଜିଆଲ ଭେଣ୍ଟିଲେସନ

**ପରକ୍ୟୁଟାନିଅସ ଟ୍ରାନ୍ସଲାରିଞ୍ଜିଆଲ ଭେଣ୍ଟିଲେସନ** ( **PTLV** ), ଯାହାକୁ **ଛୁଞ୍ଚି କ୍ରିକୋଥାଇରୋଟୋମି** ମଧ୍ୟ କୁହାଯାଏ, ଏକ ପ୍ରଣାଳୀରେ ବେକର ଚର୍ମ ମଧ୍ୟରେ ଟ୍ରାକିଆ ଭିତରକୁ ଏକ ବଡ଼ ଛୁଞ୍ଚି କ୍ୟାଥେଟର୍  ମାଧ୍ୟମରେ ଫୁସଫୁସରେ ଅମ୍ଳଜାନ ଭର୍ତ୍ତି କରାଯାଏ । ସର୍ଜିକାଲ୍ କ୍ରିକୋଥାଇରୋଟୋମି ପରିବର୍ତ୍ତେ, ଏକ ଇଣ୍ଟୁବେଟ୍ ସ୍ଥିତିକୁ ଭେଣ୍ଟିଲେଟ୍ କରି ନ ପାରିଲେ ଏହା ସାଧାରଣତଃ  ଛୋଟ ପିଲାମାନଙ୍କଠାରେ କରାଯାଇଥାଏ । ଯୁବକ ଭାବରେ ଯାହା ଗଣନା କରାଯାଏ ୫ରୁ ୧୨ ବର୍ଷରୁ କମ୍ ବୟସ ମଧ୍ୟରେ ଭିନ୍ନ ହୋଇଥାଏ । ଏହା ମଧ୍ୟ ଲାରିନ୍କସ ଅସ୍ତ୍ରୋପଚାର ସମୟରେ ନିଶ୍ଚେତକର ଏକ ଅଂଶ ଭାବରେ ବ୍ୟବହୃତ ହୁଏ ।

ଏହା ଏକ ପ୍ରକ୍ରିୟା ଯାହା ସାହାଯ୍ୟରେ ପ୍ରଣାଳୀ ଏକ ବଡ଼ ଛୁଞ୍ଚି ସାହାଯ୍ୟରେ କ୍ରିକୋଥାଇରଏଡ ମେମ୍ବ୍ରେନ (CTM) ମଧ୍ୟ ଦେଇ  ଫୁସଫୁସ ଆଡକୁ ପ୍ରବେଶ କରାଯାଏ । ଥରେ ସ୍ଥାନରେ ରହିଗଲେ ଏକ କ୍ୟାଥେଟର୍ ବାୟୁପଥକୁ ନିଆଯାଏ । ଏହା ପରେ ଉଚ୍ଚ ଚାପ ଜେଟ ଭେଣ୍ଟିଲେଟର କିମ୍ବା ବ୍ୟାଗ ଭଲଭ ମାସ୍କ ଦ୍ୱାରା ଅମ୍ଳଜାନ ତାହା ଭିତରକୁ ବିତରଣ କରାଯାଏ । ଉପାଦାନଗୁଡ଼ିକୁ ସଂଯୋଗ କରିବା ପାଇଁ ଯଦି ଏକ ବ୍ୟାଗ୍ ଭଲଭ୍ ମାସ୍କ ଇଣ୍ଟ୍ରାଭେନସ୍ ଟ୍ୟୁବ୍ ଏବଂ ୨.୫ ଏଣ୍ଡୋଟ୍ରାଚାଲ୍ ଟ୍ୟୁବ୍ ଆଡାପ୍ଟର ବ୍ୟବହାର କରାଯାଏ । ଅମ୍ଳଜାନ ସଂକ୍ଷେପରେ ଦିଆଯାଏ ଓ ଫୁସଫୁସରୁ ବାୟୁ ବାହାରିବା ପାଇଁ ସମୟ ଦିଆଯାଏ ।

କ୍ୟାଥେଟର୍ ସିଲେଇ କରିଦିଆଯାଏ କିମ୍ବା ବାନ୍ଧି ଦିଆଯାଇପାରେ । । ଏହା ସଠିକ୍ ସ୍ଥାନରେ ଅଛି କି ନାହିଁ ଯାଞ୍ଚ କରିବାକୁ କ୍ୟାପ୍ନୋଗ୍ରାଫି ବ୍ୟବହାର କରାଯାଇପାରିବ । ଜଟିଳତା ମଧ୍ୟରେ କ୍ୟାଥେର୍ ଭୁଲ୍ ସ୍ଥାନାନ୍ତର କିମ୍ବା ଅବରୋଧ, ରକ୍ତସ୍ରାବ, ସବକ୍ୟୁଟାନିଅସ ଏମ୍ଫିସେମା, ନିମୋଥୋରାକ୍ସ, ନିମୋମେଡିଆଷ୍ଟାଇନମ୍, ଭୋକାଲ୍ କର୍ଡ ଆଘାତ,  ଗ୍ରାସନଳୀ ଛିଦ୍ର ଏବଂ ଲାରିଙ୍କସ ଉପାସ୍ଥି ଆଘାତ ହୋଇପାରେ । ସମୟ କ୍ରମେ ଶ୍ୱାସକ୍ରିୟା ଏସିଡୋସିସ୍ ହୋଇପାରେ । ଯେହେତୁ ଏହି ପଦ୍ଧତି କ୍ୱଚିତ୍ ସଂପନ୍ନ ହୁଏ, ଯନ୍ତ୍ରପାତିଗୁଡିକ ପ୍ରସ୍ତୁତ ଏବଂ ସିମୁଲେସନ୍ କରିବା ଗୁରୁତ୍ୱପୂର୍ଣ୍ଣ ଅଟେ ।

## ଆଧାର
ରଘୁବୀର ଦାସ

**ରଘୁବୀର ଦାସ** ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ଦାସ ଓଡ଼ିଶାର ବରଗଡ଼ରେ ୧୪ ଫେବୃୟାରୀ ୧୯୫୪ ଦିନ ଜନ୍ମଗ୍ରହଣ କରିଥିଲେ । ପିତା ଥିଲେ ହାରାଧନ ଦାଶ ଏବଂ ମାତା ସୁଶୀଳା ଦାଶ । ୧୯୬୯ ମସିହାରେ ବରଗଡ଼ ଜର୍ଜ ହାଇସ୍କୁଲ୍ ରୁ ସେ ମାଟ୍ରିକ୍ ପାସ୍ କରିଥିଲେ । ପରେ ୧୯୭୪ ମସିହାରେ ସମ୍ବଲପୁରର ଜିଏମ୍ ସାନ୍ଧ୍ୟ କଲେଜରୁ ସ୍ନାତକ ଡିଗ୍ରୀ ଲାଭ କରିଥିଲେ । ୧୯୭୭ ମସିହାରେ ସମ୍ବଲପୁରର ଲାଲା ଲଜପତ ରାୟ ଆଇନ କଲେଜ୍ ରୁ ଆଇନରେ ସ୍ନାତକ ଡିଗ୍ରୀ ହାସଲ କରିଥିଲେ । ୧ ଅଗଷ୍ଟ ୧୯୮୦ ରେ ଓଡ଼ିଶା ନ୍ୟାୟିକ ସେବାରେ ଏକ ମୁନ୍ସିଫ୍ ଭାବେ ଯୋଗ ଦେଇଥିଲେ । ୨୦୦୧ ମସିହାରେ ଜିଲ୍ଲା ନ୍ୟାୟାଧୀଶ ଭାବେ ପଦୋନ୍ନତି ପାଇ ପୁରୀର ଅଧିକ ଅତିରିକ୍ତ ଜିଲ୍ଲା ଏବଂ ସତ୍ର ନ୍ୟାୟାଧୀଶ ଭାବେ ଯୋଗ ଦେଇଥିଲେ । ପରବର୍ତ୍ତୀ ସମୟରେ ସେ ପାରଳାଖେମୁଣ୍ଡିର ଅତିରିକ୍ତ ଜିଲ୍ଲା ଏବଂ ସତ୍ର ନ୍ୟାୟାଧୀଶ;  ୯ ଫେବୃୟାରୀ ୨୦୦୭ରୁ ୧୪ ମେ ୨୦୦୮ ଅବଧିରେ କନ୍ଧମାଳର ଜିଲ୍ଲା ଏବଂ ସତ୍ର ନ୍ୟାୟାଧୀଶ; ୧୮ ଡିସେମ୍ବର ୨୦୦୯ରୁ to ୨୧ ଜୁନ ୨୦୧୦ ଅବଧିରେ ଗଞ୍ଜାମ-ଗଜପତି ଜିଲ୍ଲା ଏବଂ ସତ୍ର ନ୍ୟାୟାଧୀଶ, କଟକର ବିକ୍ରୟ କର ଅପିଲ୍ ଅଦାଲତର ନ୍ୟାୟିକ ସଦସ୍ୟ;କଟକର ସ୍ଵତନ୍ତ୍ର ଅଦାଲତର ସ୍ଵତନ୍ତ୍ର ନ୍ୟାୟାଧୀଶ ଏବଂ ଭୁବନେଶ୍ୱର ଉଦ୍ୟୋଗ ଆଦାଲତର ଅଧ୍ୟକ୍ଷ ଭାବେ କାର୍ଯ୍ୟଭାର ସମ୍ଭାଳିଥିଲେ ।

୪ ଜାନୁଆରୀ ୨୦୧୩ ରୁ ୧୩ ଫେବୃୟାରୀ ୨୦୧୬ ମଧ୍ୟରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ କରିଥିଲେ । ଶ୍ରୀମନ୍ଦିର ଚାବି ହଜିବା ପ୍ରସଙ୍ଗରେ ଓଡ଼ିଶା ସରକାରଙ୍କ ଦ୍ଵାରା ସେ ଜଣିକିଆ କମିଶନ ଭାବେ ନିଯୁକ୍ତ ହୋଇଥିଲେ ।

## ଆଧାର 
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବିଶ୍ଵନାଥ ମହାପାତ୍ର

**ବିଶ୍ଵନାଥ ମହାପାତ୍ର** ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ମହାପାତ୍ର ୦୧.୦୪.୧୯୫୩ରେ ପୁରୀ ଜିଲ୍ଲାର ବୀରପ୍ରତାପପୁର ପୋଷ୍ଟ ଅନ୍ତର୍ଗତ ଦାମୋଦରପୁର ଗ୍ରାମରେ ଜନ୍ମଗ୍ରହଣ କରିଥିଲେ । ପିତା ଥିଲେ ସମାଜସେବୀ ବେଣୁ ମହାପାତ୍ର । ସେ ୧୯୭୦ ମସିହାରେ ଭାର୍ଗବୀ ଉଚ୍ଚ ବିଦ୍ୟାଳୟ, ବୀରନରସିଂହପୁର, ପୁରୀ ରୁ ଉଚ୍ଚ ମାଧ୍ୟମିକ ପରୀକ୍ଷା ଉତ୍ତୀର୍ଣ୍ଣ ହୋଇଥିଲେ । ୧୯୭୪ ରେ ଉତ୍କଳ ବିଶ୍ବବିଦ୍ୟାଳୟ, ଭୁବନେଶ୍ୱର ଅଧୀନ ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟ, ପୁରୀରୁ ବି.ଏ. (ସମ୍ମାନ) ଡିଗ୍ରୀ ଲାଭ କଲେ । ୧୯୭୬ ରେ କଟକ ଅକାଉଣ୍ଟେନ୍ସି ଏବଂ ପରିଚାଳନା ଅଧ୍ୟୟନ କଲେଜ୍ ରୁ ପୋଷ୍ଟ ଗ୍ରାଡ୍ୟୁଏଟ୍ ଡିପ୍ଲୋମା ଇନ୍ ଟାକ୍ସ ଲା (P.G.D.T.L.) ଡିଗ୍ରୀ ଲାଭ କଲେ । ୧୯୭୭ ରେ ମଧୁସୂଦନ ଆଇନ ମହାବିଦ୍ୟାଳୟ, କଟକ ରୁ ଏଲଏଲବି ଏବଂ ଉତ୍କଳ ବିଶ୍ୱବିଦ୍ୟାଳୟ, ଭୁବନେଶ୍ୱରରୁ ଏମ୍.ଏ. ଡିଗ୍ରୀ ଅର୍ଜନ କଲେ । ୨୮.୦୨.୧୯୭୮ ରେ ଓଡିଶା ରାଜ୍ୟ ବାର୍ କଉନସିଲ୍ ରେ ନାମ ଲେଖାଇ ଓଡ଼ିଶା ଉଚ୍ଚ ନ୍ୟାୟାଳୟ, ଟ୍ରିବ୍ୟୁନାଲ ଏବଂ  କମ୍ପାନୀ ମାମଲାରେ ଆଇନ ପରାମର୍ଶଦାତା ଭାବେ ୨୮ ବର୍ଷ ଧରି ଆଇନ ବ୍ୟବସାୟ କଲେ ।

୭ ନଭେମ୍ବର, ୨୦୦୭ ରେ ଓଡିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ନିଯୁକ୍ତ ହୋଇଥିଲେ ।

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଡିଫ୍ୟୁଜ ଏସୋଫେଜିଆଲ ସ୍ପାଜ୍ମ

**ଡିଫ୍ୟୁଜ ଏସୋଫେଜିଆଲ ସ୍ପାଜ୍ମ** ( **DES** ), ଯାହାକୁ **ଡିସ୍ଟାଲ ଏସୋଫେଜିଆଲ ସ୍ପାଜ୍ମ** ମଧ୍ୟ କୁହାଯାଏ, ଏକ ଅବସ୍ଥା ଯେଉଁଥିରେ ଗ୍ରାସନଳୀର ଅସାମଞ୍ଜସ୍ୟ ସଙ୍କୋଚନ ହୁଏ । ଲକ୍ଷଣଗୁଡ଼ିକ ମଧ୍ୟରେ ଗିଳିବାରେ କଷ୍ଟ, ଖାଦ୍ୟ ଗ୍ରାସନଳୀରୁ ଫେରିଆସିବା, ଗଳାରେ କିଛି ଫସି ରହିଥିବା ପରି ଲାଗିବା ଏବଂ ଛାତିରେ ଯନ୍ତ୍ରଣା ଅନ୍ତର୍ଭୁକ୍ତ ହୋଇପାରେ । କଠିନ ଏବଂ ତରଳ ପଦାର୍ଥ ଉଭୟ ସହିତ ଗିଳିବାରେ ଅସୁବିଧା ହୋଇପାରେ ।

ଏହାର କାରଣ ଜଣା ପଡିନାହିଁ ।  ଶୀଘ୍ର ଖାଇବା କିମ୍ବା ଅତ୍ୟଧିକ ତାପମାତ୍ରାରେ ଖାଦ୍ୟ ଖାଇବା ଦ୍ୱାରା ଏହା ଆରମ୍ଭ ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ

(ଜିଇଆରଡି/ GERD), ମେଦବହୁଳତା, ଉଚ୍ଚ ରକ୍ତକୋଲେଷ୍ଟେରଲ ଏବଂ ଉଚ୍ଚ ରକ୍ତ ଶର୍କରା ହୋଇପାରେ । ଗ୍ରାସନଳୀ ସଂକୋଚନଗୁଡିକ ସମନ୍ୱିତ ହୋଇନଥିବାବେଳେ ସେଗୁଡିକ ସାଧାରଣ ଶକ୍ତି ସମ୍ପନ୍ନ ଏବଂ ନିମ୍ନ ଗ୍ରାସନଳୀ ସାଧାରଣ ଭାବରେ ଖୋଲିଯାଏ । ଅନ୍ୟାନ୍ୟ କାରଣକୁ ଏଡ଼ାଇବା ପାଇଁ ଏଣ୍ଡୋସ୍କୋପି ଏବଂ ବେରିଅମ ଗିଳିବା ଭଳି ପରୀକ୍ଷଣ ସହିତ ଏସୋଫେଜାଲ୍ ମାନୋମେଟ୍ରି ଦ୍ୱାରା ରୋଗ ନିର୍ଣ୍ଣୟ କରାଯାଇପାରେ । ଏହା ଏକ ପ୍ରକାର ଏସୋଫେଜିଆଲ ମୋଟିଲିଟି ବ୍ୟାଧି ।

ଚିକିତ୍ସା ବିକଳ୍ପଗୁଡ଼ିକରେ ପେପରମିଣ୍ଟ ତେଲ, ନାଇଟ୍ରେଟ ସମୁହ, କ୍ୟାଲସିୟମ ଚ୍ୟାନେଲ୍ ବ୍ଲକର୍ସ, ଗ୍ରାସନଳୀ  ସ୍ଫିତକାରୀ ଏବଂ ବଟୁଲିନମ୍ ଟକ୍ସିନ୍ ଇଞ୍ଜେକସନ ଦିଆଯାଇପାରେ ।  ସଂପୃକ୍ତ ଜିଇଆରଡି ଚିକିତ୍ସା ପାଇଁ ପ୍ରୋଟନ୍-ପମ୍ପ ଇନହିବିଟର ବ୍ୟବହାର କରାଯାଇପାରେ ।  କ୍ୱଚିତ୍ ଅସ୍ତ୍ରୋପଚାର କରାଯାଇପାରେ । ଫଳାଫଳଗୁଡ଼ିକ ପରିବର୍ତ୍ତନଶୀଳ ।

ବର୍ଷକୁ ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ଜଣକୁ ଡିଫ୍ୟୁଜ୍ ଖାଦ୍ୟନଳୀ ସ୍ପାଜ୍ମ ପ୍ରଭାବିତ କରେ । ଏହା ହୃଦ୍‌ରୋଗ ସମ୍ବନ୍ଧୀୟ ଛାତି ଯନ୍ତ୍ରଣାର ୧୦% ରୁ କମ୍ ପ୍ରତିନିଧିତ୍ୱ କରେ । ଏହା ପ୍ରାୟ ୬୦ ବର୍ଷ ବୟସର ଲୋକଙ୍କ ମଧ୍ୟରେ ସବୁଠାରୁ ସାଧାରଣ ହୁଏ ଏବଂ ପୁରୁଷମାନଙ୍କ ତୁଳନାରେ ମହିଳାମାନେ ଅଧିକ ପ୍ରଭାବିତ ହୁଅନ୍ତି ।   ଏହି ଅବସ୍ଥା ପ୍ରଥମେ ୧୮୮୯ ମସିହାରେ ଓସଗୁଡ ବର୍ଣ୍ଣନା କରିଥିଲେ ।

## ଆଧାର
ନାବୋଥିଆନ୍ ସିଷ୍ଟ

**ନାବୋଥିଆନ୍ ସିଷ୍ଟ** (ଇଂରାଜୀ ଭାଷାରେ **nabothian cyst**) କୁହାଯାଏ ଯେତେବେଳେ ଗର୍ଭାଶୟ ପୃଷ୍ଠରେ ଏକ ମ୍ୟୁକସ ଭର୍ତି ସିଷ୍ଟ ଥାଏ । ସାଧାରଣତଃ ଏହାର କୌଣସି ଲକ୍ଷଣ  ନ ଥାଏ ଯଦିଓ, ଏହା ଏକ ପଲିପ୍ ପରି ଦେଖାଯାଏ କିମ୍ବା ଯୌନୀ ସ୍ରାବ କିମ୍ବା କ୍ୱଚିତ୍ ଯନ୍ତ୍ରଣା ହୁଏ । ସେଗୁଡ଼ିକ ସାଧାରଣତଃ ଅଳ୍ପ କିଛି ମିଲିମିଟର ଓସାର ଯଦିଓ ୪ସେଣ୍ଟିମିଟର ପର୍ଯ୍ୟନ୍ତ ହୋଇପାରେ ।

## ଆଧାର
ସୋନିଆ କପୁର

**ସୋନିଆ କପୁର** ଜଣେ ଭାରତୀୟ ଟେଲିଭିଜନ ଓ କଥାଚିତ୍ର ଅଭିନେତ୍ରୀ । ସେ ଅନେକ ଟେଲିଭିଜନ ଧାରାବାହିକ ଓ ହିନ୍ଦୀ କଥାଚିତ୍ରରେ ଅଭିନୟ କରିଛନ୍ତି । ସେ ୨୦୧୮ ମସିହାର ମଇ ୧୧ ତାରିଖରେ, ମୁମ୍ବାଇରେ ଏକ ଘରୋଇ ସମାରୋହରେ ହିନ୍ଦୀ କଥାଚିତ୍ର ଅଭିନେତା, ଗାୟକ ତଥା ସଙ୍ଗୀତ ନିର୍ଦ୍ଦେଶକ ହିମେଶ ରେଶମିୟାଙ୍କୁ ବିବାହ କରିଥିଲେ ।

## ଆଧାର
## ବାହାର ଲିଙ୍କ୍
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଜୀବିତା ରାଜଶେଖର

**ଜୀବିତା ରାଜଶେଖର** ଜଣେ ଭାରତୀୟ ଅଭିନେତ୍ରୀ, ନିର୍ଦ୍ଦେଶିକା ଓ ପ୍ରଯୋଜିକା । ସେ ମୁଖ୍ୟତଃ ତାମିଲ ଓ ତେଲୁଗୁ  କଥାଚିତ୍ର ଜଗତରେ କାମ କରନ୍ତି ।

## ପେଷା
ଜୀବୀତା ୧୯୮୪ ମସିହାରେ ଟି. ରାଜେନ୍ଦ୍ରଙ୍କ *ଉରବାଇ କାଥା କିଲି* ଜରିଆରେ ତାମିଲ କଥାଚିତ୍ର ଜଗତେରେ ଅଭିନୟ କରିବା ଆରମ୍ଭ କରିଥିଲେ ଏବଂ ଅଳ୍ପ କିଛି ଦିନରେ ମଧ୍ୟରେ ଶିବକୁମାର, ବିଜୟକାନ୍ତ, କାର୍ତ୍ତିକ, ସୁରେଶ ଓ ସତ୍ୟରାଜଙ୍କ ଭଳି ତତ୍କାଳୀନ ଜଣାଶୁଣା ନାୟକଙ୍କ ସହିତ ଅଭିନୟ କରିଥିଲେ । ସେ ୬ ବର୍ଷରେ ପାଖାପାଖି ଚାଳିଶଟି କଥାଚିତ୍ରରେ ଅଭିନୟ କରିଥିଲେ ଏବଂ ମୁଖ୍ୟତଃ ତେଲୁଗୁ କଥାଚିତ୍ରରେ କାମ କରୁଥିବା ଅଭିନେତା ରାଜଶେଖରଙ୍କୁ ବିବାହ କରିବା ପରେ ୧୯୯୧ ମସିହାରେ ଅଭିନୟ ଜଗତ ଛାଡ଼ି ଦେଇଥିଲେ । ତାମିଲରେ ଜୀବିତାଙ୍କ ଶେଷ କଥାଚିତ୍ର ଥିଲା *ଭାଲାଇକାପୁ* (୧୯୮୮) । ଶେଷ ଥର ପାଇଁ ସେ ୧୯୯୦ ମସିହାରେ ତାଙ୍କ ସ୍ୱାମୀ ରାଜଶେଖରଙ୍କ ଅଭିନୀତ ତେଲୁଗୁ କଥାଚିତ୍ର *ମାଗାଡ଼ୁ*ରେ ଅଭିନେତ୍ରୀ ଭାବରେ କାମ କରିଥିଲେ ।

*ଶେଷୁ* କଥାଚିତ୍ର ଥିଲା ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର । ପରବର୍ତ୍ତୀ ସମୟରେ, ସେ *ଇବାଦୈତେ ନାକେଣ୍ଟି* (୨୦୦୭), *ସତ୍ୟମେବ ଜୟତେ* (୨୦୦୯), *ମହାନକାଳୀ* (୨୦୧୩) ଓ *ଶେକର* (୨୦୨୨) ସମେତ କେତେକ ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ । ତେତେଶି ବର୍ଷର ବ୍ୟବଧାନ ପରେ, ସେ *ଲାଲ ସଲାମ* କଥାଚିତ୍ର ଜରିଆରେ ପୁଣିଥରେ ପରଦାରେ ଅଭିନୟ କରିଥିଲେ ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:ତେଲୁଗୁ କଥାଚିତ୍ର ପ୍ରଯୋଜିକା
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଲିଲି ଚକ୍ରବର୍ତ୍ତୀ

**ଲିଲି ଚକ୍ରବର୍ତ୍ତୀ** ଜଣେ ଭାରତୀୟ ଅଭିନେତ୍ରୀ । ସେ ଅନେକ ବଙ୍ଗଳା ଓ ହିନ୍ଦୀ କଥାଚିତ୍ର କାମ କରିଥିଲେ । ସେ ବଙ୍ଗଳା କଥାଚିତ୍ର *ଭାନୁ ପେଲୋ ଲଟେରୀ* (୧୯୫୮)ରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ସେ ବାଂଲାଦେଶର ଢାକାରେ ଜନ୍ମଗ୍ରହଣ କରିଥିଲେ । ସେ ଦୀପଚାନ୍ଦ ସ୍କୁଲରେ ପାଠ ପଢ଼ିଥିଲେ । ତାଙ୍କ ବାପା କେଶବ ଚନ୍ଦ୍ର ଚକ୍ରବର୍ତ୍ତୀ ଓ ତାଙ୍କ ମାଆ ପ୍ରସିଦ୍ଧ ବଙ୍ଗଳା ନାଟ୍ୟ ଅଭିନେତା ଦୀପାଲି ଚକ୍ରବର୍ତ୍ତୀ ।

## ବୃତ୍ତି
ଲିଲି ୧୯୫୮ ମସିହାରେ, ବଙ୍ଗଳା କଥାଚିତ୍ର ଭାନୁ ପେଲୋ ଲଟେରୀରେ ଡେବ୍ୟୁ କରିଥିଲେ ଯେଉଁଠାରେ ସେ ଜଣେ ଟାଇପିଷ୍ଟ୍ ମାୟା ଭୂମିକାରେ ଅଭିନୟ କରିଥିଲେ । ଲିଲି ତାଙ୍କ ଲମ୍ବା ଅଭିନୟ ଜୀବନରେ ଅନେକ ଉଲ୍ଲେଖନୀୟ କଥାଚିତ୍ରରେ ଅଭିନୟ କରିଛନ୍ତି ଏବଂ ମଞ୍ଚରେ ମଧ୍ୟ କାମ କରିଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଢାକାର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ହିନ୍ଦୁ
ବିନୋଦ ପ୍ରସାଦ

**ବିନୋଦ ପ୍ରସାଦ** (ଜନ୍ମ: 28/11/1954) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

ଜଷ୍ଟିସ୍‌ ବିନୋଦ ପ୍ରସାଦ ଆଲାହାବାଦ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ଡିଗ୍ରୀ ହାସଲ କରିବାପରେ ୧୯୮୨ ମସିହାରେ ଆଇନଜୀବୀ ଭାବେ ଯୋଗ ଦେଲେ । 1982ରୁ ବାରାଣସୀ ଜିଲ୍ଲା ଅଦାଲତରେ ଆଇନ ବ୍ୟବସାୟ ଆରମ୍ଭ କଲେ ଏବଂ ପରେ ୧୯୮୪ ମସିହାରେ ଆଲାହାବାଦ ଉଚ୍ଚ ନ୍ୟାୟାଳୟକୁ ଆଇନ ବ୍ୟବସାୟ ନିମନ୍ତେ ସ୍ଥାନ ପରିବର୍ତ୍ତନ କଲେ । 05/10/2005 ରେ ଆଲାହାବାଦ ଉଚ୍ଚନ୍ୟାୟାଳୟରେ ଅତିରିକ୍ତ ବିଚାରପତି ଭାବେ ନିଯୁକ୍ତ ହେଲେ । 10/08/2007 ରେ ସ୍ଥାୟୀ ବିଚାରପତି ଭାବେ ଶପଥ ଗ୍ରହଣ କଲେ ।  ଆଲାହାବାଦ ଉଚ୍ଚ ନ୍ୟାୟାଳୟରୁ ସ୍ଥାନାନ୍ତର ହୋଇ 02/07/2014  ଓଡ଼ିଶା ଉଚ୍ଚ ନ୍ୟାୟାଳୟରେ ବିଚାରପତି ଭାବେ ଯୋଗଦାନ କଲେ ।  27/11/2016  ସେ ଏହି ପଦବୀରୁ ଅବସର ଗ୍ରହଣ କରିଥିଲେ ।

## ଆଧାର 
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଆଲାହାବାଦ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଲିପେଡେମା

**ଲିପେଡେମା** ଏକ ରୋଗ ଯେଉଁଥିରେ ଉଭୟ ଗୋଡ଼ର ଚର୍ମ ତଳେ ଚର୍ବି ବୃଦ୍ଧି ଯାହା ପ୍ରାକୃତିକ ଅସଙ୍ଗତ ଅଟେ ।  ଯନ୍ତ୍ରଣା ଏବଂ ସହଜ କ୍ଷତ ମଧ୍ୟ ହୋଇପାରେ ଏବଂ ଲକ୍ଷଣଗୁଡ଼ିକ ସାଧାରଣତଃ ସମୟ କ୍ରମେ ଖରାପ ହୋଇଯାଏ । ଲକ୍ଷଣ ଏବଂ ପରୀକ୍ଷା ଉପରେ ରୋଗ ନିର୍ଣ୍ଣୟ କରାଯାଏ ।

ଏହା ଆରୋଗ୍ୟ ହୁଏ ନାହିଁ କିନ୍ତୁ ଚିକିତ୍ସା ସାହାଯ୍ୟ କରିପାରେ । ଏହା କେବଳ ମହିଳାମାନଙ୍କଠାରେ ଦେଖାଯାଏ । ସାଧାରଣତଃ ଯୌବନାରମ୍ଭ, ଗର୍ଭଧାରଣ କିମ୍ବା ଋତୁବନ୍ଦ ସମୟରେ ଆରମ୍ଭ ହୁଏ । ୧୯୪୦ ରେ ଏହି ଅବସ୍ଥା ପ୍ରଥମେ ବର୍ଣ୍ଣନା କରାଯାଇଥିଲା ଓ ୧୯୫୧ମସିହାରେ ରୋଗ ନିର୍ଣ୍ଣୟ ପାଇଁ ପ୍ରଥମ ମାନଦଣ୍ଡ ପ୍ରସ୍ତୁତ ହୋଇଥିଲା ।

## ଆଧାର
ବିଜୟ କୁମାର ନାୟକ (ବିଚାରପତି)

**ବିଜୟ କୁମାର ନାୟକ** ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ନାୟକ ପୁରୀ ଜିଲ୍ଲା ଅନ୍ତର୍ଗତ କାଇ‌ମାଟି ଗ୍ରାମରେ ୦୨.୦୨.୧୯୫୬ ଦିନ ଜନ୍ମ ଗ୍ରହଣ କରିଥିଲେ ।  ପିତା ଲକ୍ଷ୍ମୀଧର ନାୟକ ଥିଲେ ଏକ ଶିକ୍ଷକ ଏବଂ ମାତା କମଳା ନାୟକ ଥିଲେ ଗୃହିଣୀ । ନିମାପଡ଼ା ହାଇ ସ୍କୁଲରେ ୧୯୭୧ ରେ ହାଇସ୍କୁଲ୍ ସାର୍ଟିଫିକେଟ୍ ପରୀକ୍ଷାରେ ଉତ୍ତୀର୍ଣ୍ଣ ହୋଇ ସେ ବି.ଜେ.ବି. କଲେଜ୍, ଭୁବନେଶ୍ବରରେ ୧୯୭୫ ରେ ଇତିହାସରେ ସମ୍ମାନସହ ସ୍ନାତକ (B.A. Hons.) ଡିଗ୍ରୀ ହାସଲ କଲେ । ପରେ ଆଇ.ଏଲ୍.ଏସ୍. ଲ' କଲେଜ୍, ପୁଣେରୁ ୧୯୭୯ ରେ ପ୍ରଥମ ଶ୍ରେଣୀରେ  LL.B. ପରୀକ୍ଷାରେ ଉତ୍ତୀର୍ଣ୍ଣ ହୋଇ ଆଇନରେ ସ୍ନାତକ ଡିଗ୍ରୀ ଲାଭ କଲେ । ୧୯୮୧ ରେ ପୁଣେ ବିଶ୍ଵବିଦ୍ୟାଳୟରୁ  LL.M. ପ୍ରଥମ ଶ୍ରେଣୀରେ ଉତ୍ତୀର୍ଣ୍ଣ ହୋଇଥିଲେ । ୧୯୮୨ ରେ ଓଡ଼ିଶା ରାଜ୍ୟ ବାର୍ କାଉନ୍ସିଲ୍‌ରେ ଆଡ଼ଭୋକେଟ୍ ଭାବେ ଭର୍ତ୍ତି ହୋଇ ପୁରୀରେ ଏବଂ ୧୯୮୬ ରୁ ଓଡ଼ିଶା ଉଚ୍ଚ ନ୍ୟାୟାଳୟ, କଟକରେ ଆଇନ ବ୍ୟବସାୟ ଆରମ୍ଭ କରିଥିଲେ ।

୧୯୯୬ ମସିହାରେ ଓଡ଼ିଶା ନ୍ୟାୟିକ ସେବା (ବରିଷ୍ଠ ଶାଖାରେ) ଚୟନ ହୋଇ ୨୨.୧୧.୧୯୯୬ ରୁ ୨୬.୦୪.୧୯୯୯ ଅବଧିରେ ବଳାଙ୍ଗୀରରେ ଅତିରିକ୍ତ ଜିଲ୍ଲା ନ୍ୟାୟାଧୀଶ ଭାବେ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ୨୬.୦୪.୧୯୯୯ ରୁ ୨୪.୦୬.୨୦୦୦ ଅବଧିରେ ଜିଲ୍ଲା ଏବଂ ଦୌରା ଜଜ୍, ବଳାଙ୍ଗୀର,  ୨୬.୦୬.୨୦୦୦ ରୁ ୧୦.୦୭.୨୦୦୩ ଅବଧିରେ କମିଶନର୍, ଦେବୋତ୍ତର ବିଭାଗ, ଭୁବନେଶ୍ବର, ୧୪.୦୭.୨୦୦୩ ରୁ ୩୧.୧୦.୨୦୦୫ ଅବଧିରେ ଜିଲ୍ଲା ଏବଂ ଦୌରା ଜଜ୍, ବାଲେଶ୍ବର,  ୦୭.୧୧.୨୦୦୫ ରୁ ୩୧.୦୩.୨୦୦୭ ଅବଧିରେ ରେଜିଷ୍ଟ୍ରାର (ପ୍ରଶାସନ), ଓଡ଼ିଶା ଉଚ୍ଚ ନ୍ୟାୟାଳୟ,  ୦୧.୦୪.୨୦୦୭ ରୁ ୨୩.୦୪.୨୦୦୮ ଅବଧିରେ ରେଜିଷ୍ଟ୍ରାର ଜେନେରାଲ୍, ଓଡ଼ିଶା ଉଚ୍ଚ ନ୍ୟାୟାଳୟ ଏବଂ ୨୮.୦୪.୨୦୦୮ ରୁ ୦୭.୧୦.୨୦୦୯ ଅବଧିରେ ପ୍ରଧାନ ସଚିବ, ଆଇନ ବିଭାଗ, ଭୁବନେଶ୍ବର ଭାବେ କାର୍ଯ୍ୟ ସଂପାଦନ କରିଥିଲେ ।

ପଦୋନ୍ନତି ପାଇ ୦୭.୧୦.୨୦୦୯ ରେ ଓଡ଼ିଶା ଉଚ୍ଚ ନ୍ୟାୟାଳୟ ବିଚାରପତି ଭାବେ ଯୋଗଦାନ କଲେ ଏବଂ ଏହି ପଦବୀରେ ସେ  ୦୨.୦୨.୨୦୧୮ ପର୍ଯ୍ୟନ୍ତ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବିଜୟ କୃଷ୍ଣ ପଟେଲ

**ବିଜୟ କୃଷ୍ଣ ପଟେଲ** ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ପଟେଲ ଜନ୍ମ ୨୪.୦୧.୧୯୫୩ ରେ ସୁନ୍ଦରଗଡ଼ରେ ଜନ୍ମଗ୍ରହଣ କରିଥିଲେ । ପିତା ରାମଚନ୍ଦ୍ର ପଟେଲ ପେଶାରେ ଥିଲେ ଆଇନଜୀବୀ ଏବଂ ମାତା ଥିଲେ ଲକ୍ଷ୍ମୀପ୍ରିୟା ପଟେଲ । ଭବାନୀ ଶଙ୍କର ଉଚ୍ଚ ବିଦ୍ୟାଳୟ, ସୁନ୍ଦରଗଡ଼ରୁ ୧୯୬୮ ମସିହାରେ ମାଧ୍ୟମିକ ପରୀକ୍ଷାରେ ଉତ୍ତୀର୍ଣ୍ଣ ହୋଇ ସେ ୧୯୭୦ ମସିହାରେ ସରକାରୀ କଲେଜ, ସୁନ୍ଦରଗଡ଼ରୁ  ପ୍ରି-ପ୍ରୋଫେସନାଲ (ବିଜ୍ଞାନ) ପାଠ୍ୟକ୍ରମରେ ଉତ୍ତୀର୍ଣ୍ଣ ହୋଇଥିଲେ । ପରେ ଜି.ଏମ. କଲେଜ, ସମ୍ବଲପୁରରୁ ୧୯୭୨ ରେ ପ୍ରଥମ ଶ୍ରେଣୀରେ ରାଜନୈତିକ ବିଜ୍ଞାନରେ ସମ୍ମାନ (Honours) ସହିତ B.A. ଡିଗ୍ରୀ ହାସଲ କରିଥିଲେ । ଉତ୍କଳ ବିଶ୍ୱବିଦ୍ୟାଳୟ, ବାଣୀ ବିହାର, ଭୁବନେଶ୍ୱରରୁ ୧୯୭୪ ମସିହାରେ ରାଜନୈତିକ ବିଜ୍ଞାନରେ M.A. ଡିଗ୍ରୀ ହାସଲ କରିଥିଲେ । ଏହାପରେ ଦିଲ୍ଲୀ ବିଶ୍ୱବିଦ୍ୟାଳୟ, ଆଇନ ବିଭାଗରୁ ୧୯୭୮ ରେ ଆଇନ ପରୀକ୍ଷାରେ ଉତ୍ତୀର୍ଣ୍ଣ ହୋଇ LL.B. ଡିଗ୍ରୀ ଲାଭ କରିଥିଲେ ।

୧୫ ସେପ୍ଟେମ୍ବର ୧୯୭୯ରେ ଓଡ଼ିଶା ରାଜ୍ୟ ବାର କାଉନ୍ସିଲରେ ଅଧିବକ୍ତା ଭାବେ ନାମ ଲେଖାଇ ୧୯୭୯ରୁ ୧୯୯୩ ପର୍ଯ୍ୟନ୍ତ ସୁନ୍ଦରଗଡ଼ ଏବଂ ଅନ୍ୟାନ୍ୟ ଅଦାଲତରେ ଆଇନ ବ୍ୟବସାୟ କରି କାର୍ଯ୍ୟରତ ରହିଲେ । ୧୯୯୩ ମସିହରେ ଓଡ଼ିଶା ନ୍ୟାୟିକ ସେବାରେ (ବରିଷ୍ଠ ଶାଖା) ଯୋଗଦେଇ ୨୬.୦୭.୧୯୯୩ରେ ପୁରୀର ୨ୟ ଅତିରିକ୍ତ ଜିଲ୍ଲା ଏବଂ ଦୌରା ଜଜ୍ ଭାବେ ନିଯୁକ୍ତି ପାଇଲେ । ଚାକିରୀ ଅବଧିରେ ସେ ୦୬.୦୯.୧୯୯୬ରୁ ୨୬.୦୪.୧୯୯୯ ପର୍ଯ୍ୟନ୍ତ ଜିଲ୍ଲା ଏବଂ ଦୌରା ଜଜ୍, ବଳାଙ୍ଗିର, ୩୦.୦୪.୧୯୯୯ରୁ - ୧୯.୦୭.୨୦୦୧ ପର୍ଯ୍ୟନ୍ତ ଜିଲ୍ଲା ଏବଂ ଦୌରା ଜଜ୍, ପୁରୀ, ୨୩.୦୭.୨୦୦୧ରୁ - ୦୬.୦୨.୨୦୦୪ ପର୍ଯ୍ୟନ୍ତ ସଦସ୍ୟ-ସଚିବ, ଓଡ଼ିଶା ରାଜ୍ୟ ଆଇନ ବିଭାଗ କଟକ, ୦୬.୦୨.୨୦୦୪ରୁ - ୦୭.୧୧.୨୦୦୫ ପର୍ଯ୍ୟନ୍ତ ରେଜିଷ୍ଟ୍ରାର(ପ୍ରଶାସନ), ଓଡ଼ିଶା ଉଚ୍ଚନ୍ୟାୟଳୟ, କଟକ, ୦୭.୧୧.୨୦୦୫ରୁ - ୨୫.୦୪.୨୦୦୭ ପର୍ଯ୍ୟନ୍ତ ଅଧ୍ୟକ୍ଷ, ଓଡ଼ିଶା ବିକ୍ରୟ କର ଅପିଲ୍ ଆଦାଲତ, କଟକ ଏବଂ ୦୨.୦୫.୨୦୦୭ରୁ - ୧୬.୦୧.୨୦୦୮ ପର୍ଯ୍ୟନ୍ତ ଓଡ଼ିଶା ସରକାରଙ୍କ ଆଇନ ବିଭାଗର ମୁଖ୍ୟ ସଚିବ,ଭାବେ କାର୍ଯ୍ୟ ନିର୍ବାହ କରିଥିଲେ ।

ପଦୋନ୍ନତି ପାଇ ସେ ୧୭.୦୧.୨୦୦୮ରୁ ୨୩.୦୧.୨୦୧୫ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟଳୟର ବିଚାରପତିଭାବେ କାର୍ଯ୍ୟ ନିର୍ବାହ କରିଥିଲେ ।ଅବସର ପରେ ଜୁନ ୮ ୨୦୧୭ରୁ ଜାନୁଆରୀ ୨୩ ୨୦୨୦ ପର୍ଯ୍ୟନ୍ତ ସେ ଓଡ଼ିଶା ରାଜ୍ୟ ଉପଭୋକ୍ତା ବିବାଦ ନିବାରଣ ଆୟୋଗର ଅଧ୍ୟକ୍ଷ ଭାବେ କାର୍ଯ୍ୟ ନିର୍ବାହ କରିଥିଲେ । ୦୧.୧୨.୨୦୨୦ରେ ସେ ଓଡ଼ିଶା ମାନବ ଅଧିକାର ଆୟୋଗର ଅଧ୍ୟକ୍ଷ ରୁପରେ ନିଯୁକ୍ତ ହୋଇ ଏହି ପଦବୀରେ ୨୩.୦୧.୨୦୨୩ ପର୍ଯ୍ୟନ୍ତ ଆସୀନ ଥିଲେ ।

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
କେ. କେ. ସୌନ୍ଦର

**କେ. କେ. ସୌନ୍ଦର** (୧୯୨୫-୨୦୦୩) ଜଣେ ଭାରତୀୟ ତାମିଲ କଥାଚିତ୍ର ଅଭିନେତା । ସେ ବଳବାନ ଓରୁବାନ, ସର୍ବାଧିକାରୀ ଓ ଅଲିବାବୁମ ୪୦ ତିରୁଦାରଗାଲୁମ ଆଦି କଥାଚିତ୍ର ପାଇଁ ଜାଣାଶୁଣା । ୧୯୫୦ରୁ ୧୯୯୦ ଦଶକ ପର୍ଯ୍ୟନ୍ତ ସେ ତାମିଲ କଥାଚିତ୍ରରେ ଅନେକ ଚରିତ୍ର ଭୂମିକାରେ ଅଭିନୟ କରିଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ତାମିଲ ଦୂରଦର୍ଶନ ଅଭିନେତା
ଶ୍ରେଣୀ:୧୯୨୫ ଜନ୍ମ
ବ୍ରଜେନ୍ଦ୍ର କାଲା

**ବ୍ରଜେନ୍ଦ୍ର କାଲା** ଜଣେ ଭାରତୀୟ ଅଭିନେତା । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାମ କରନ୍ତି । ସେ ବାସ୍ତବତାରେ ଆଧାରିତ ଚରିତ୍ରଗୁଡ଼ିକର ସୂକ୍ଷ୍ମ ଚିତ୍ରଣ ପାଇଁ ଜଣାଶୁଣା । ମୁଖ୍ୟ ସ୍ରୋତର ସିନେମାରେ ତାଙ୍କର ଛୋଟ ଛୋଟ ଭୂମିକା ପାଇଁ ସେ ଦୃଷ୍ଟି ଆକର୍ଷଣ କରିଥିଲେ ।

## ପ୍ରାରମ୍ଭିକ ଜୀବନ 
ତାଙ୍କର ପିଲାଦିନ ଉତ୍ତରପ୍ରଦେଶର ମଥୁରାରେ କଟିଥିଲା, ଯେଉଁଠାରେ ତାଙ୍କ ବାପା ଏକ ପ୍ରାଣୀ ଚିକିତ୍ସାଳୟରେ କାମ କରୁଥିଲେ । ତାଙ୍କ ପରିବାର ଉତ୍ତରାଖଣ୍ଡର ଗଡ଼ଓ୍ଵାଲର ପୌରୀରେ ରହୁଛନ୍ତି ।

## ଅଭିନୟ ଜୀବନ
ସେ ଏକତା କପୁରଙ୍କ ଦ୍ୱାରା ପ୍ରଯୋଜିତ ଅନେକ ଟିଭି ଧାରାବାହିକର ସଂଳାପ ଲେଖିଥିଲେ, ଯେଉଁଥିରେ *କାହାନୀ ଘର ଘର କି* ମଧ୍ୟ ଅନ୍ତର୍ଭୁକ୍ତ । ୨୦୦୩ ମସିହାରେ ତିଗ୍ମାଂଶୁ ଧୁଲିଆ ତାଙ୍କୁ *ହାସିଲ*ରେ ଖବରକାଗଜ ବିକ୍ରେତା ଭାବରେ ଏକ ଛୋଟ ଭୂମିକାରେ କାଷ୍ଟ କରିବା ପରେ ସେ ଅଭିନୟ ଜୀବନ ଆରମ୍ଭ କରିଥିଲେ ।

*ଜବ୍ ଉଇ ମେଟ୍*, *ମିଥ୍ୟା*, *ଅଗ୍ନିପଥ*, *ପାନ ସିଂ ତୋମାର*, *ଅଙ୍ଖୋଁ ଦେଖି*, *ପିକେ*, *ଟ୍ୟୁବଲାଇଟ୍* ଓ *ବତି ଗୁଲ୍ ମିଟର୍ ଚାଲୁ* ଭଳି କଥାଚିତ୍ରରେ କ୍ଷୁଦ୍ର  କିମ୍ବା ସହାୟକ ଭୂମିକାରେ ଅଭିନୟ କରିଛନ୍ତି ଏବଂ କମେଡିକ୍ ଚରିତ୍ରରେ ବିଶେଷଜ୍ଞତା ଅର୍ଜନ କରିଛନ୍ତି ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:୧୯୬୫ ଜନ୍ମ
ଅସ୍ୱାଭାବିକ ନିମୋନିଆ

**ଅସ୍ୱାଭାବିକ ନିମୋନିଆ**,  (ଇଂରାଜୀ ଭାଷାରେ  **Atypical pneumonia/ ଆଟିପିକାଲ ନିମୋନିଆ**) ବା **ଚାଲୁଥିବା ନିମୋନିଆ** (ଇଂରାଜୀ ଭାଷାରେ **walking pneumonia** ) ମଧ୍ୟ କୁହାଯାଏ, ହେଉଛି ଏକ ପ୍ରକାର ସମ୍ପ୍ରଦାୟ ଉପାର୍ଜିତ ନିମୋନିଆ ଯାହା  ଜୀବାଣୁ ବା ପାଥୋଜେନ ଦ୍ୱାରା ସୃଷ୍ଟି ହୋଇଥାଏ ଓ ଯାହା କମ୍ ସାଧାରଣ ଏବଂ ପୃଥକ କରିବା କଷ୍ଟକର ଅଟେ।   ଏକ ଉପର ଶ୍ୱାସକ୍ରିୟା ସଂକ୍ରମଣ ଭାବରେ ଆରମ୍ଭ ହୋଇ ନିମ୍ନ ଶ୍ୱାସକ୍ରିୟା ସଂକ୍ରମଣ ଦିଗକୁ ଅଗ୍ରଗତି କରେ । ସାଧାରଣ ନିମୋନିଆ ଅପେକ୍ଷା ଏହା ପ୍ରାୟ କମ୍ ସାଂଘାତିକ ହୋଇଥାଏ । ରୋଗ ଲକ୍ଷଣ, ଏକ୍ସ-ରେ ଚିତ୍ର ଏବଂ ଆଣ୍ଟିବାୟୋଟିକ୍ ସମ୍ବେଦନଶୀଳତା ଭିନ୍ନ ହୋଇପାରେ ବୋଲି ପାର୍ଥକ୍ୟକୁ ଗୁରୁତ୍ୱପୂର୍ଣ୍ଣ ବିବେଚନା କରାଯାଇଥିଲା । କେବଳ ଲକ୍ଷଣ ଉପରେ ଆଧାର କରି ପୃଥକୀକରଣ କରିବା ସଠିକ ନୁହେଁ । 

ସାଧାରଣତଃ ଆଜିଥ୍ରୋମାଇସିନ କିମ୍ବା ଡକ୍‌ସିସାଇକ୍ଲିନ୍ ଭଳି  ଆଣ୍ଟିବାୟୋଟିକ୍ ସାହାଯ୍ୟରେ ଚିକିତ୍ସା ହୋଇଥାଏ । ଜ୍ୱରରେ ସାହାଯ୍ୟ କରିବାକୁ  ନ‌ନଷ୍ଟେରଏଡାଲ ଆଣ୍ଟିବାୟୋଟିକ ଔଷଧ ଦିଆ ଯାଇପାରେ । ସାଧାରଣତଃ  ଡାକ୍ତରଖାନାରେ ଭର୍ତ୍ତି ହେବା ଆବଶ୍ୟକ ନୁହେଁ । ଏକ ରୁ ୨ ସପ୍ତାହ ମଧ୍ୟରେ ଫଳାଫଳ ଉନ୍ନତ ହୁଏ, ୬ ସପ୍ତାହ ମଧ୍ୟରେ ସମ୍ପୂର୍ଣ୍ଣ ବିଭେଦନ ବା ରିଜୋଲ୍ୟୁସନ୍ ହୋଇଯାଏ । 

ଅସ୍ୱାଭାବିକ ନିମୋନିଆ ଏକ ସାଧାରଣ ରୋଗ ଅଟେ।  ଶିଶୁ ଏବଂ ଯୁବକମାନେ ଅଧିକ ପ୍ରଭାବିତ ହୁଅନ୍ତି ।  ଏହା ସାଧାରଣତଃ ଏକ ବିସ୍ତାରର ଅଂଶ ଭାବରେ ଘଟିଥାଏ । ଅନ୍ତତ ପକ୍ଷେ ୧୯୦୦ ଦଶକରୁ ଏହି ଶବ୍ଦଟି ବ୍ୟବହୃତ ହୋଇଆସୁଥିବା ବେଳେ ଏହା କେବଳ ୧୯୩୦ ଦଶକରେ ହୋବର୍ଟ ରେମାନଙ୍କ ପ୍ରବନ୍ଧ ବାହାରିବା ପରେ ସାଧାରଣ ବ୍ୟବହାରରେ ଆସିଥିଲା । ମୂଳତଃ ଏହା ନିମୋନିଆକୁ ସୂଚିତ କରିଥିଲା କିନ୍ତୁ ନିମୋୋକୋକସ୍ ଜନିତ ଲୋବାର ନିମୋନିଆ ନୁହେଁ । କେତେକ ଅନୁଭବ କରନ୍ତି ଯେ ଏହାର ଅନିର୍ଦ୍ଦିଷ୍ଟ ପ୍ରକୃତି ହେତୁ ଏହି ଶବ୍ଦକୁ ପରିତ୍ୟାଗ କରାଯିବା ଉଚିତ୍ ।

## ଆଧାର
ମାଇକୋପ୍ଲାଜ୍ମା ଜେନିଟାଲିଅମ

**ମାଇକୋପ୍ଲାଜ୍ମା ଜେନିଟାଲିଅମ** ( ***MG***, **Mgen** ) ହେଉଛି ମୂତ୍ର ଏବଂ ଜନନେନ୍ଦ୍ରିୟର ଏକ ଯୌନ ସଂକ୍ରମିତ ସଂକ୍ରମଣ । ଏଥିରେ କୌଣସି ଲକ୍ଷଣ ନ ଥାଇପାରେ; କିନ୍ତୁ ଏହା ଥିଲେ ଏଥିରେ ୟୁରେଥ୍ରାଇଟିସ (ପରିସ୍ରା ସହିତ ପୋଡ଼ାଜଳା, ନିର୍ଗତ, ବର୍ଦ୍ଧିତ ଜଙ୍ଘ ଲସିକା ଗ୍ରନ୍ଥି), ସର୍ଭିସାଇଟିସ୍ (ଅସାଧାରଣ ଦୁର୍ଗନ୍ଧ, ନିର୍ଗତ) କିମ୍ବା ପେଲଭିସ୍ ପ୍ରଦାହ ରୋଗ ଅନ୍ତର୍ଭୁକ୍ତ ହୋଇପାରେ । ଜଟିଳତା ମଧ୍ୟରେ ଅନୁର୍ବରତା, ଅଥାନ ଗର୍ଭ ଏବଂ ଅବଧିପୂର୍ବ ପ୍ରସବ ଅନ୍ତର୍ଭୁକ୍ତ ହୋଇପାରେ । ଏହା ୦.୫୮ଏମ‌ବିପି (Mbp) ଆକାରର ଏକ ଅତି ଛୋଟ ଜୀବାଣୁ ଯୋଗୁଁ ହୁଏ, ଯାହାର ୪୭୫ ଜିନ୍ ଥାଏ । ବିପଦ କାରକଗୁଡ଼ିକ ମଧ୍ୟରେ ଅଧିକ ସଂଖ୍ୟକ ଯୌନ ସାଥୀ ଅନ୍ତର୍ଭୁକ୍ତ । ଗର୍ଭାବସ୍ଥାରେ ଆଜିଥ୍ରୋମାଇସିନ୍ ପ୍ରତିରୋଧୀ ରୋଗ ଥିଲେ ପ୍ରିଷ୍ଟିନାମାଇସିନ୍ ବ୍ୟବହାର କରାଯାଇପାରେ କିମ୍ବା ପ୍ରସବ ପରବର୍ତ୍ତୀ ସମୟ ପର୍ଯ୍ୟନ୍ତ ଚିକିତ୍ସା ବିଳମ୍ବିତ କରାଯାଇପାରେ । ଏବଂ ୧୯୮୩ ମସିହାରେ *ମାଇକୋପ୍ଲାଜମା* ପ୍ରଜାତି ଭାବରେ ଚିହ୍ନଟ କରାଯାଇଥିଲା ।

## ଆଧାର
ସୁବାସ ଚନ୍ଦ୍ର ପରିଜା

**ସୁବାସ ଚନ୍ଦ୍ର ପରିଜା** (ଜନ୍ମ:୧ ଜୁଲାଇ ୧୯୫୬) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ପରିଜାଙ୍କ ଜନ୍ମ କଟକରେ । ପିତାଙ୍କ ନାମ ଶରତ୍ ଚନ୍ଦ୍ର ପରିଜା । ୧୯୭୨ରେ ଷ୍ଟୁଆର୍ଟ ବିଦ୍ୟାଳୟ, କଟକରୁ ଭାରତୀୟ ବିଦ୍ୟାଳୟ ପ୍ରମାଣପତ୍ର ପରୀକ୍ଷା (ସିନିୟର୍ କ୍ୟାମ୍ବ୍ରିଜ୍) ପାସ୍ କରି ସେ ୧୯୭୫ରେ ରେଭେନ୍‌ସା ମହାବିଦ୍ୟାଳୟ, କଟକରୁ ରାଜନୀତି ବିଜ୍ଞାନରେ ସମାନ ସହ ସ୍ନାତକ ଡିଗ୍ରୀ (B.A. Honours) ହାସଲ କରିଥିଲେ । ଏହାପରେ ସେ ୧୯୭୯ରେ କ୍ୟାମ୍ପସ୍ ଲ ସେଣ୍ଟର୍, ଦିଲ୍ଲୀରୁ ଏଲ୍‌ଏଲ୍‌.ବି. (LL.B.) ଡିଗ୍ରୀ ଲାଭ କଲେ । ୨୭.୧୦.୧୯୭୯ ରେ ବାର୍‌ରେ ଓକିଲ ଭାବେ ନାମ ଲେଖାଇ ବରିଷ୍ଠ ଆଇନଜୀବୀ ବିଜୟ ପାଳଙ୍କ ସହ ଆଇନ ବ୍ୟବସାୟ ଆରମ୍ଭ କଲେ । ଓକିଲାତି ଜୀବନରେ ସେ  ଦେୱାନୀ ଏବଂ ଫୌଜଦାରୀ ଆଇନ ସମ୍ବନ୍ଧୀୟ ବିଭିନ୍ନ ପ୍ରକାରର ମାମଲା ସହ ଶ୍ରମ ଏବଂ ଶିଳ୍ପ ଆଇନ, କର ବିଷୟକ ମାମଲା, ଆର୍ବିଟ୍ରେସନ୍ ଆଇନ ସମ୍ବନ୍ଧୀୟ ମାମଲା, ଜମି ଏବଂ ରାଜସ୍ଵ ଆଇନ ସମ୍ବନ୍ଧୀୟ ମାମଲା, କମ୍ପାନୀ ଆଇନ ସମ୍ପର୍କିତ ଅନେକ ମାମଲା ପରିଚାଳନା କରିଥିଲେ ।

ସେ ୦୭.୧୧.୨୦୦୭ ରୁ ୦୧.୦୭.୨୦୧୮ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ କାର୍ଯ୍ୟ ସଂପାଦନ କରିଥିଲେ ।

## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଦିଲ୍‌ଶାଦ ଅଖତାର

**ଦିଲ୍‌ଶାଦ ଅଖତାର** (ମୃତ୍ୟୁ: ୨୮ ଜାନୁଆରୀ ୧୯୯୬) ପଞ୍ଜାବୀ ଲୋକ ସଙ୍ଗୀତର ଜଣେ ଭାରତୀୟ ଗାୟକ ଥିଲେ ଯିଏକି ଅନେକ ପଞ୍ଜାବୀ ଚଳଚ୍ଚିତ୍ରରେ ପ୍ରଚ୍ଛଦପଟ ଗାୟକ ଭାବରେ ମଧ୍ୟ କାମ କରିଥିଲେ । ମନପ୍ରୀତ ଅଖତାର, ତାଙ୍କ ଭଉଣୀ ଓ ସନ୍ଦୀପ ଅଖତାର, ତାଙ୍କ ସମ୍ପର୍କୀୟ ଭାଇ, ମଧ୍ୟ ଗାୟକ ଥିଲେ ।

## ଜୀବନୀ 
ଅଖତାର ଭାରତର ପଞ୍ଜାବର ଶ୍ରୀ ମୁକ୍ତସର ସାହିବ ଜିଲ୍ଲାର ଗିଲଜେୱାଲା ଗ୍ରାମରେ ଜନ୍ମଗ୍ରହଣ କରିଥିଲେ ଏବଂ ଫରିଦକୋଟରେ ତାଙ୍କ ଶିକ୍ଷକଙ୍କଠାରୁ ସଙ୍ଗୀତ ଶିଖିଥିଲେ । ୧୯୯୬ ମସିହାର ଜାନୁଆରୀ ୨୮ ତାରିଖରେ ଗୁରୁଦାସପୁର ଜିଲ୍ଲାର ସିଂହପୁରା ଗ୍ରାମରେ ଏକ କାର୍ଯ୍ୟକ୍ରମ ସମୟରେ ଅଖତାରଙ୍କୁ ଜଣେ ପୁଲିସ ଅଧିକାରୀ ହତ୍ୟା କରିଥିଲେ ।

## ଆଧାର 
ଶ୍ରେଣୀ:ପଞ୍ଜାବୀ-ଭାଷୀ ଗାୟକ
ଶ୍ରେଣୀ:ପଞ୍ଜାବ, ଭାରତର ଗାୟକ
ଶ୍ରେଣୀ:୧୯୯୬ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟକ
ଶ୍ରେଣୀ:ଭାରତୀୟ କଣ୍ଠଶିଳ୍ପୀ
ଅକ୍ଷୟ କୁମାର ରଥ

**ଅକ୍ଷୟ କୁମାର ରଥ** ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ରଥ ଜଗତସିଂହପୁର ଜିଲ୍ଲା ଅନ୍ତର୍ଗତ ଜାହାନପୁର ଗ୍ରାମରେ ୧୩ ନଭେମ୍ବର ୧୯୫୭ ମସିହାରେ ଜନ୍ମଗ୍ରହଣ କରିଥିଲେ । ପିତା ଥିଲେ କ୍ଷେତ୍ରମୋହନ ରଥ ଏବଂ ମାତା ଶ୍ରୀମତୀ ଗୌରୀ ରଥ । ସେ ୧୯୭୪ ମସିହାରେ ସୋମନାଥ ବିଦ୍ୟାପୀଠ, ଜହାନପୁରରୁ ମାଧ୍ୟମିକ ପରୀକ୍ଷା (HSC) ଉତ୍ତୀର୍ଣ୍ଣ ହୋଇ ୧୯୭୬ ମସିହାରେ ଷ୍ଟୂୱାର୍ଟ ବିଜ୍ଞାନ ମହାବିଦ୍ୟାଳୟ, କଟକରୁ I.Sc. ସମ୍ପୂର୍ଣ୍ଣ କରିଥିଲେ । ୧୯୭୯ ମସିହାରେ ରେଭେନ୍‌ଶା ମହାବିଦ୍ୟାଳୟ, କଟକରୁ ବାଣିଜ୍ୟରେ ସ୍ନାତକ (B.Com.) ଡିଗ୍ରୀ ହାସଲ କରିଥିଲେ । ୧୯୮୨ରେ ମଧୁସୂଦନ ଆଇନ ମହାବିଦ୍ୟାଳୟ, କଟକରୁ LL.B. ଏବଂ ୧୯୮୫ ମସିହାରେ ସେଠାରୁ LL.M. ଡିଗ୍ରୀ ହାସଲ କରିଥିଲେ । ୨୦୦୫ ମସିହାରେ ଉତ୍କଳ ବିଶ୍ୱବିଦ୍ୟାଳୟ ଦ୍ଵାରା ଆଇନରେ "ଭାରତୀୟ ସୁପ୍ରିମ କୋର୍ଟ - ଜୀବନ ଓ ବ୍ୟକ୍ତିଗତ ସ୍ଵାଧୀନତା ଅଧୀନରେ ମାନବ ଅଧିକାର ରକ୍ଷକ – ଏକ ସମୀକ୍ଷାତ୍ମକ ଅଧ୍ୟୟନ"  ବିଷୟରେ ଡକ୍ଟରେଟ ଉପାଧି ପ୍ରାପ୍ତ ହେଲେ । 12.02.1983 ଓଡିଶା ରାଜ୍ୟ ବାର୍ କାଉନ୍ସିଲରେ ଏକ ଆଇନଜୀବୀ ଭାବେ ନାମ ଲେଖାଇ ପ୍ରଥମେ ଶ୍ରୀ U.N. ସାହୁ, ଓକିଲଙ୍କ ଚେମ୍ବରରେ ଯୋଗଦେଇ ମୁଖ୍ୟତଃ ନିମ୍ନ ଅଦାଲତରେ ଏବଂ ପରେ ଶ୍ରୀ A.S. ନାୟଡୁଙ୍କ ଚେମ୍ବରରେ ଯୋଗଦେଇ ଓଡିଶା ଉଚ୍ଚ ନ୍ୟାୟାଳୟରେ ଆଇନ ବ୍ୟବସାୟ ଆରମ୍ଭ କଲେ । ଓକିଲାତି ଜୀବନରେ ସେ ବିଭିନ୍ନ ବ୍ୟାଙ୍କ ତଥା ବୀମା କମ୍ପାନୀର ଆଇନ ପରାମର୍ଶଦାତା ଭାବେ କାର୍ଯ୍ୟ କରିଛନ୍ତି । କିଛିଦିନ ସେ  ଓଡିଶା ଦେବୋତ୍ତର ପ୍ରତିଷ୍ଠାନର ପ୍ରତିନିଧି ଓକିଲ ଭାବେ ମଧ୍ୟ କାର୍ଯ୍ୟ କରିଥିଲେ । ସେ ମଧ୍ୟ ଉତ୍କଳ ବିଶ୍ୱବିଦ୍ୟାଳୟ, IIIT (ଭୁବନେଶ୍ୱର), ଓଡିଶା ମାଧ୍ୟମିକ ଶିକ୍ଷା ପରିଷଦ & NALCO ପାଇଁ ଆଇନ ଉପଦେଷ୍ଟା ଭାବେ କାର୍ୟରତ ଥିଲେ । ୧୯୯୬ରୁ ୧୯୯୯ ପର୍ଯ୍ୟନ୍ତ ଭାରତ ସରକାରଙ୍କ ପାଇଁ ଅତିରିକ୍ତ ଷ୍ଟାଣ୍ଡିଂ କାଉନ୍ସିଲ (କେନ୍ଦ୍ର) ଭାବେ କାର୍ଯ୍ୟ କରିଥିଲେ । ୧୯୮୯ରୁ ୧୯୯୬ ଅବଧିରେ ସେ ମଧୁସୂଦନ ଆଇନ ମହାବିଦ୍ୟାଳୟ, କଟକରେ ଅଂଶକାଳୀନ ଆଧ୍ୟାପକ ଭାବେ କାର୍ୟରତ ଥିଲେ ।

ପଦୋନ୍ନତି ପାଇ ସେ 20-06-2013ରେ ଓଡିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ରୂପେ ନିଯୁକ୍ତ ହୋଇ ଏହି ପଦବୀରେ 13-11-2019 ପର୍ଯ୍ୟନ୍ତ କାର୍ଯ୍ୟ କଲେ ।
## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଯତୀନ୍ଦ୍ର ପ୍ରସାଦ ଦାସ

**ଯତୀନ୍ଦ୍ର ପ୍ରସାଦ ଦାସ** (ଜନ୍ମ ୧୯.୦୫.୧୯୫୭) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ଥିଲେ ।

## ଶିକ୍ଷା ଓ ପେଶା 
ଜଷ୍ଟିସ ଦାସ କଟକ ଜିଲ୍ଲାର ଗଡ଼ିଜଙ୍ଗ ଗ୍ରାମରେ ୧୯.୦୫.୧୯୫୭ରେ ପିତା ଜାନକୀ ପ୍ରସାଦ ଦାସ ଏବଂ ମାତା ଶୋଭାରାଣୀ ଦସଙ୍କ ପୁତ୍ରଭାବେ ଜନ୍ମଗ୍ରହଣ କରିଥିଲେ । ତାଙ୍କ ଜେଜେବାପା ଦେୱାନ ବାହାଦୁର ଦୟାନିଧି ଦାସ ଥିଲେ ପ୍ରଥମ ଓଡ଼ିଆ କଲେକ୍ଟର୍ । ଶ୍ରୀ ଦାସ ୧୯୬୯ ମସିହାରେ ତାଙ୍କ ଜନ୍ମଗ୍ରାମ ଗଡିଜଙ୍ଗର କଳିଙ୍ଗ ମଡେଲ୍ ହାଇସ୍କୁଲ୍ ରୁ ମାଟ୍ରିକ୍ ପାସ୍ କରିଥିଲେ । ୧୯୭୩ ମସିହାରେ ପୁରୀ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ସ୍ନାତକ ଡିଗ୍ରୀ ଲାଭ କରି ୧୯୭୫ ରେ ବାଣୀ ବିହାରରୁ ରାଜନୀତି ବିଜ୍ଞାନରେ ସ୍ନାତକୋତ୍ତର ଶିକ୍ଷା ଲାଭ କଲେ । ୧୯୭୮ ମସିହାରେ କଟକ ଏମ.ଏସ୍. ଲ କଲେଜ୍ରୁ ଆଇନ ଶିକ୍ଷା ଅଧିଗ୍ରହଣ କରି ଏଲ୍‌ ଏଲ୍‌ ବି ଡିଗ୍ରୀ ହାସଲ କରି ଓଡ଼ିଶା ଉଚ୍ଚନ୍ୟାୟଳୟର ସିଭିଲ୍ ଆଇନଜ୍ଞ ରାଜେନ୍ଦ୍ର ଚନ୍ଦ୍ର ମହାନ୍ତିଙ୍କ ଚେମ୍ବରରେ ଓକିଲ ଭାବେ ଯୋଗ ଦେଇ ଆଇନ ବ୍ୟବସାୟ ଆରମ୍ଭ କଲେ ।

ସେ ୧୯୮୧ ମସିହାରେ ଓଡ଼ିଶା ନ୍ୟାୟିକ ସେବାରେ ଯୋଗଦେଲେ ଏବଂ କୋରାପୁଟ, ଜୟପୁର, କେନ୍ଦ୍ରପଡା, ଅନୁଗୁଳ, ପୁରୀ, ବରଗଡ଼, ମାଲକାନଗିରି, ପାରଳାଖେମୁଣ୍ଡି ଏବଂ ତାଳଚେର ଭଳି ଓଡ଼ିଶାର ବିଭିନ୍ନ ଅଞ୍ଚଳରେ ନ୍ୟାୟାଧୀଶ ଭାବେ କାର୍ଯ୍ୟ କଲେ । ସେ ଓଡ଼ିଶା ଉଚ୍ଚନ୍ୟାୟଳୟରେ ୧୫ ବର୍ଷ ଭିନ୍ନ ଭିନ୍ନ ଭୂମିକାରେ ନିୟୋଜିତ ଥିଲେ । ସେ ଓଡ଼ିଶା ଦେବୋତ୍ତର କମିଶନର୍, ଜିଲ୍ଲା ଏବଂ ସତ୍ର ନ୍ୟାୟାଧୀଶ, ଖୋର୍ଦ୍ଧା ଏବଂ ଉଚ୍ଚନ୍ୟାୟଳୟ ରେଜିଷ୍ଟ୍ରାର୍ ଜେନେରାଲ୍ ଭାବେ ମଧ୍ୟ କାର୍ଯ୍ୟ କରିଛନ୍ତି ।

ସେ ୧୭-୦୪-୨୦୧୫ ରୁ ୧୯-୦୫-୨୦୧୯ ପର୍ଯ୍ୟନ୍ତ ଓଡ଼ିଶା ଉଚ୍ଚନ୍ୟାୟଳୟର ନ୍ୟାୟାଧୀଶ ଥିଲେ।

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ସୁଜେଟ୍ରିଜିନ

**ସୁଜେଟ୍ରିଜିନ (ଇଂରାଜୀ ଭାଷାରେ  Suzetrigine), ଜରନାଭକ୍ସ (Journavx)** ଏହାର ଏକ ବିକ୍ରୟ ନାମ, ହେଉଛି ଏକ ଅଣ-ଓପିଓଏଡ୍ ଯନ୍ତ୍ରଣା ନିବାରକ ଔଷଧ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କୁଣ୍ଡେଇ ହେବା, ମାଂସପେଶୀ ସ୍ପାଜ୍ମ, ରକ୍ତରେ କ୍ରିଏଟିନ୍ କାଇନେଜ୍ ବୃଦ୍ଧି ଏବଂ ରାସ୍ ଅନ୍ତର୍ଭୁକ୍ତ ହୋଇପାରେ । ଗୁରୁତ୍ୱପୂର୍ଣ୍ଣ ଯକୃତ ସମସ୍ୟା ଥିବା ଲୋକଙ୍କଠାରେ ଏହାକୁ ବ୍ୟବହାର କରିବା ଉଚିତ୍ ନୁହେଁ ।  ଏହା ଭର୍ଟେକ୍ସ ଫାର୍ମାସ୍ୟୁଟିକାଲ୍ସ ଦ୍ୱାରା ବିକଶିତ ହୋଇଥିଲା ।

## ଆଧାର
ପଲିଡାକ୍ଟିଲି

**ପଲିଡାକ୍ଟିଲି** (ଇଂରାଜୀ ଭାଷାରେ  **Polydactyly**) ଏକ ଆଜନ୍ମ ତ୍ରୁଟି ଯାହା ଫଳରେ ଅତିରିକ୍ତ ହାତ ଆଙ୍ଗୁଠି କିମ୍ବା ପାଦ ଆଙ୍ଗୁଠି ସୃଷ୍ଟି ହୁଏ ।  ଏହା ଏକ ସମ୍ପୂର୍ଣ୍ଣ କାର୍ଯ୍ୟକ୍ଷମ ଆଙ୍ଗୁଠି ପାଇଁ ଏକ ଛୋଟ ଅତିରିକ୍ତ ତନ୍ତୁ ହୋଇପାରେ । ପାଦ ଅପେକ୍ଷା ହାତଗୁଡ଼ିକ ସାଧାରଣତଃ ଅଧିକ ଜଡିତ ହୋଇଥାଏ ।

ଏହା ଅନିୟମିତ ଭାବରେ ଭାବରେ ହୋଇପାରେ କିମ୍ବା ଅତି କମରେ ୯୯ ଜେନେଟିକ୍ ମ୍ୟୁଟେସନ୍ ଏବଂ ୩୧୦ ସିଣ୍ଡ୍ରୋମ୍ ଯୋଗୁଁ ହୋଇପାରେ । ଏହା ଏକାକୀ କିମ୍ବା ଅନ୍ୟାନ୍ୟ ତ୍ରୁଟି ସହିତ ଉପସ୍ଥିତ ହୋଇପାରେ । ନଅ ସପ୍ତାହ ଗର୍ଭଧାରଣ ପୂର୍ବରୁ ଅଲ୍ଟ୍ରାସାଉଣ୍ଡ ମାଧ୍ୟମରେ ଏହା ନିର୍ଣ୍ଣୟ କରାଯାଇପାରେ । ପିଲାଟି ଗୋଟିଏ ବର୍ଷ ବୟସ ହେବା ପରେ ରଞ୍ଜନରଶ୍ମି ଉପଯୋଗୀ ହୋଇପାରେ ।

ଏହାର ଚିକିତ୍ସା ମଧ୍ୟରେ କଟେରି ସାହାଯ୍ୟରେ ବାହାର କରିବାଠାରୁ ଆରମ୍ଭ କରି ଅଧିକ ଜଟିଳ ଅସ୍ତ୍ରୋପଚାର ପର୍ଯ୍ୟନ୍ତ ଭିନ୍ନ ଭିନ୍ନ ପ୍ରକାରର ହୋଇଥାଏ । ଯଦିଓ ଆରମ୍ଭ ସ୍ଥଳ ଚାରିପାଖରେ ଏକ କଡ଼ା ପଟି ଲଗାଇବା କାର୍ଯ୍ୟ କରାଯାଇଛି, ତେବେ ଏହା ସାଧାରଣତଃ ସୁପାରିଶ କରାଯାଏ ନାହିଁ । ଯଦି ଅସ୍ତ୍ରୋପଚାର ଆବଶ୍ୟକ ହୁଏ, ତେବେ ଏହା ପ୍ରାୟତଃ ଦୁଇ ବର୍ଷ ବୟସରେ କରାଯାଏ । ବେଳେବେଳେ ଏକାଧିକ ଅସ୍ତ୍ରୋପଚାର ଆବଶ୍ୟକ ହୁଏ ।

ପ୍ରତି ୧୦,୦୦୦ ନବଜାତ ଶିଶୁଙ୍କ ମଧ୍ୟରୁ ପ୍ରାୟ ୪ ରୁ ୨୦ ଜଣଙ୍କର  ପଲିଡାକ୍ଟିଲି ଥାଏ ।  ଏହା ହାତ ଏବଂ ପାଦର ସବୁଠାରୁ ସାଧାରଣ ତ୍ରୁଟି । ଯୁକ୍ତରାଷ୍ଟ୍ରରେ ଧଳା ଲୋକଙ୍କ ଅପେକ୍ଷା କଳା ଲୋକ ଅଧିକ ପ୍ରଭାବିତ ହୁଅନ୍ତି । ଏହି ଶବ୍ଦଟି ଅନ୍ୟ ଭାଷାରେ ଥିବା ଏକାଧିକ ଅନ୍ୟ ଭାଷାରେ ଲିଖିତ ଆଙ୍ଗୁଠିରୁ  ଆସିଛି ।  

## ଆଧାର
ସେନ୍ଥିଲ ଗଣେଶ

**ସେନ୍ଥିଲ ଗଣେଶ** ଜଣେ ଭାରତୀୟ ପ୍ରଚ୍ଛଦପଟ ଗାୟକ ଓ ଅଭିନେତା । ୨୦୧୮ ମସିହାରେ, ଷ୍ଟାର ବିଜୟରେ ପ୍ରସାରିତ ହୋଇଥିବା ରିଆଲିଟି ଶୋ' *ସୁପର ସିଙ୍ଗର ୬* ଜିତିବା ପରେ ସେ ଲୋକପ୍ରିୟତା ହାସଲ କରିଥିଲେ । ସେ *ତିରୁଡ଼ୁ ପୋଗାତା ମନସୁ* (୨୦୧୪) କଥାଚିତ୍ର ଜରିଆରେ ଅଭିନୟ ଜୀବନ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ 
ସେନ୍ଥିଲ ଗଣେଶ ପାଞ୍ଚ ବର୍ଷ ବୟସରେ ଲୋକସଙ୍ଗୀତ ନଟୁପୁରପାଟ୍ଟୁ ପ୍ରତି ତାଙ୍କର ଆଗ୍ରହ ବଢ଼ାଇଥିଲେ ଏବଂ ସଙ୍ଗୀତର ମୌଳିକ କଥା ଶିଖିବା ପରେ ଗୀତ ରେକର୍ଡିଂ ଆରମ୍ଭ କରିଥିଲେ । ସେ ଚେଲ୍ଲା ଥାଙ୍ଗୈୟାଙ୍କ ଠାରୁ ସଙ୍ଗୀତ ଶିଖିଥିଲେ ଏବଂ ୧୦ ବର୍ଷ ବୟସରେ ତାଙ୍କର ପ୍ରଥମ ଗୀତ ମନ୍ନୁକେଥା ରାଗଙ୍ଗଲ ରେକର୍ଡ଼ କରିଥିଲେ । ସେ ପୁଡୁକୋଟ୍ଟାଇର ଅଲାଙ୍ଗୁଡିରେ ଥିବା ଏକ ବିଦ୍ୟାଳୟରେ ପ୍ରାଥମିକ ଓ ମାଧ୍ୟମିକ ଶିକ୍ଷା ସମାପ୍ତ କରିବା ପରେ ତ୍ରିଚିର ଏକ ସଙ୍ଗୀତ ମହାବିଦ୍ୟାଳୟରେ ଉଚ୍ଚ ଶିକ୍ଷା ଲାଭ କରିଥିଲେ । ସେ ୧୦୦ରୁ ଅଧିକ ଲୋକସଙ୍ଗୀତ କାର୍ଯ୍ୟକ୍ରମ ଆୟୋଜନ କରିବା ସହ ଅନେକ ସ୍ଥାନୀୟ ସାଂସ୍କୃତିକ ଧାର୍ମିକ କାର୍ଯ୍ୟକ୍ରମରେ ନୃତ୍ୟ ପରିବେଷଣ କରିଛନ୍ତି ।

## Career 
୨୦୧୪ ମସିହାରେ, ତାଙ୍କୁ ତାଙ୍କ ସଙ୍ଗୀତ ଗୁରୁ ତଥା ନିର୍ଦ୍ଦେଶକ ଚେଲ୍ଲା ଥାଙ୍ଗୈୟାଙ୍କ ଦ୍ୱାରା ଚଳଚ୍ଚିତ୍ର ଥିରୁଡୁ ପୋଗାଥା ମନସୁରେ ମୁଖ୍ୟ ଭୂମିକାରେ ମନୋନୀତ କରାଯାଇଥିଲା ଏବଂ ଏହି କଥାଚିତ୍ରଟି ସେନ୍ଥିଲଙ୍କର ଅଭିନୟ ଜୀବନର ଆରମ୍ଭ ହୋଇଥିଲା ।

ଏହାପରେ, ସେ *ସୁପର୍ ସିଙ୍ଗର୍ ୬*ରେ ଅନ୍ୟ ୨୨ ଜଣ ପ୍ରତିଯୋଗୀଙ୍କ ମଧ୍ୟରୁ ଜଣେ ଭାବରେ ତାଙ୍କ ପତ୍ନୀଙ୍କ ସହ ଭାଗ ନେଇଥିଲେ ଏବଂ ଅଧିକାଂଶ ଲୋକଗୀତ ଗାଇ ଶୋ'ରେ ଲୋକପ୍ରିୟ ହୋଇଥିଲେ । ଏହି ପ୍ରତିଯୋଗିତାରେ ସେ ବିଜେତା ହୋଇଥିବା ବେଳେ ତାଙ୍କ ପତ୍ନୀ ରାଜଲକ୍ଷ୍ମୀ ସାନ୍ତ୍ୱନା ଜନକ ପୁରସ୍କାର ପାଇଥିଲେ ।

## ବ୍ୟକ୍ତିଗତ ଜୀବନ 
୨୦୧୨ ମସିହାରେ, ସେ ଲୋକଗୀତ ଗାୟିକା ରାଜଲକ୍ଷ୍ମୀଙ୍କୁ ବିବାହ କରିଥିଲେ । ୨୦୧୯ ମସିହାରେ, ଉଭୟ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ସୋସିଆଲ୍ ମିଡ଼ିଆ ଜରିଆରେ ସମାଲୋଚନା କରି ବିବାଦକୁ ଆସିଥିଲେ ।

## ଅଭିନୀତ କଥାଚିତ୍ର 
* *ତିରୁଡ଼ୁ ପୋଗାତା ମନସୁ* (୨୦୧୪)
* *କରିମୁଗାନ* (୨୦୧୮)

## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ ପ୍ରଚ୍ଛଦପଟ ଗାୟକ
ଶ୍ରେଣୀ:ଭାରତୀୟ ଅଭିନେତା
ଶ୍ରେଣୀ:ଭାରତୀୟ ଲୋକଗୀତ ଗାୟକ
ପ୍ରମଥ ପଟ୍ଟନାୟକ

**ପ୍ରମଥ ପଟ୍ଟନାୟକ** (ଜନ୍ମ: ୧୪.୦୬.୧୯୫୯) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ପଟ୍ଟନାୟକ ହେଉଛନ୍ତି ସ୍ଵର୍ଗତ ଦୁର୍ଗା ପ୍ରସନ୍ନ ପଟ୍ଟନାୟକ ଏବଂ ସ୍ବର୍ଗତ ଚାରୁବାଳା ପଟ୍ଟନାୟକଙ୍କ ପୁତ୍ର ।  ସେ ୧୯୭୫ ମସିହାରେ ସରକାରୀ ଉଚ୍ଚ ବିଦ୍ୟାଳୟ, ୟୁନିଟ-୧, ଭୁବନେଶ୍ବରରୁ ମାଟ୍ରିକ୍ ପରିକ୍ଷାରେ ଉତ୍ତୀର୍ଣ୍ଣ ହେଲେ ।  ୧୯୭୭ରେ ବି.ଜେ.ବି. ମହାବିଦ୍ୟାଳୟ, ଭୁବନେଶ୍ବରରୁ କଳାରେ ଇଣ୍ଟରମିଡିଏଟ୍ ଉତ୍ତୀର୍ଣ୍ଣ ହେଲେ ।  ୧୯୭୯ରେ ବି.ଜେ.ବି. ମହାବିଦ୍ୟାଳୟ, ଭୁବନେଶ୍ବରରୁ କଳାରେ (ସମ୍ମାନ) ସ୍ନାତକ ଡିଗ୍ରୀ ଲାଭ କଲେ । ୧୯୮୧ରେ ଦିଲ୍ଲୀ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ପାଇଲେ ।  ୧୯୮୬ରେ ଉତ୍କଳ ବିଶ୍ୱବିଦ୍ୟାଳୟର ଆଇନ ମହାବିଦ୍ୟାଳୟରୁ ଆଇନ ଶିକ୍ଷାରେ ସ୍ନାତ୍ତକ ଶିକ୍ଷା ସମାପ୍ତ କରିବା ପରେ ୧୯୮୬ରୁ ଓକିଲାତି ଜୀବନ ଆରମ୍ଭ କରିଥିଲେ । ମାର୍ଚ୍ଚ ୧୯୯୪ ଠାରୁ ଅକ୍ଟୋବର ୧୯୯୪ ପର୍ଯ୍ୟନ୍ତ ଓଡିଶା ପ୍ରଶାସନିକ ନ୍ୟାୟାଧିକରଣ, ଭୁବନେଶ୍ବରରେ ଷ୍ଟାଣ୍ଡିଙ୍ଗ କାଉନସେଲ ଭାବେ ନିଯୁକ୍ତ ହେଲେ ଓ ଅକ୍ଟୋବର ୧୯୯୪ ଠାରୁ ଜୁନ୍ ୧୯୯୫ ପର୍ଯ୍ୟନ୍ତ ସରକାରୀ କାଉନସେଲ ଦାୟୀତ୍ଵରେ ରହିଲେ ।  ୨୦୦୦ ଠାରୁ ୨୦୦୬ ପର୍ଯ୍ୟନ୍ତ ଓଡିଶା ଉଚ୍ଚ ନ୍ୟାୟାଳୟରେ ଅତିରିକ୍ତ ଷ୍ଟାଣ୍ଡିଙ୍ଗ କାଉନସେଲ ଅଧିକାରୀ ଭାବେ ନିଯୁକ୍ତ ହେଲେ ।  ୨୦୦୬ ଠାରୁ ୨୦୦୯ ପର୍ଯ୍ୟନ୍ତ ଓଡିଶା ଉଚ୍ଚ ନ୍ୟାୟାଳୟରେ ଅତିରିକ୍ତ ସରକାରୀ କାଉନସେଲ ଭାବେ ନିଯୁକ୍ତ ହେଲେ ।  ସେପ୍ଟେମ୍ବର ୨୦୧୧ ଠାରୁ ସେପ୍ଟେମ୍ବର ୨୦୧୪ ପର୍ଯ୍ୟନ୍ତ ଓଡିଶା ପ୍ରଶାସନିକ ନ୍ୟାୟାଧିକରଣ, ଭୁବନେଶ୍ବରରେ ସରକାରୀ କାଉନସେଲ ଅଧିକାରୀ ଭାବେ ନିଯୁକ୍ତ ହେଲେ ।

୨୪.୦୯.୨୦୧୪ରେ ଓଡିଶା ଉଚ୍ଚ ନ୍ୟାୟାଳୟର ଅତିରିକ୍ତ ନ୍ୟାୟାଧୀଶ ଭାବେ ପଦବୀ ଗ୍ରହଣ କଲେ ।  ସ୍ଥାନାନ୍ତର ହୋଇ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟରେ ୨୨.୧୨.୨୦୧୪ରେ ଅତିରିକ୍ତ ବିଚାରପତି ଭାବେ ଶପଥ ଗ୍ରହଣ କଲେ ।  ୦୪.୦୭.୨୦୧୬ରେ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟର ସ୍ଥାୟୀ ନ୍ୟାୟାଧୀଶ ଭାବେ ଶପଥ ଗ୍ରହଣ କଲେ । ପୁନଃସ୍ଥାନାନ୍ତର ହୋଇ ୦୮.୦୨.୨୦୧୯ରେ ଓଡିଶା ଉଚ୍ଚ ନ୍ୟାୟାଳୟରେ ନ୍ୟାୟାଧୀଶ ଭାବେ ଯୋଗ ଦେଲେ । ୨୪.୦୯.୨୦୧୪ରୁ ୧୪.୦୬.୨୦୨୧ ପର୍ଯ୍ୟନ୍ତ ଓଡିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ କାର୍ଯ୍ୟରତ ଥିଲେ ।

ଅବସର ପରେ ଜଷ୍ଟିସ ପଟ୍ଟନାୟକ ଓଡ଼ିଶା ରିଅଲ ଇଷ୍ଟେଟ୍ ଅପେଲେଟ୍ ଟ୍ରିବ୍ୟୁନାଲ ଅଧ୍ୟକ୍ଷ ନିଯୁକ୍ତ ହୋଇଥିଲେ ।

## ଆଧାର 
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଝାଡଖଣ୍ଡ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ରତନ କାହାର

**ରତନ କାହାର**  ଜଣେ ଭାରତୀୟ ଲୋକଗୀତ ଗାୟକ ଅଟନ୍ତି । ପଶ୍ଚିମବଙ୍ଗର ଏହି ବ୍ୟକ୍ତିତ୍ୱ ତାଙ୍କ କାର୍ଯ୍ୟ ପାଇଁ ପଦ୍ମଶ୍ରୀ ସମ୍ମାନ ପ୍ରାପ୍ତ କରିଛନ୍ତି ।

## ଜୀବନୀ
୧୯୩୫ ମସିହାରେ ସେ ଜନ୍ମଗ୍ରହଣ କରିଥିଲେ । ଭାରତର ଗ୍ରାମୀଣ ବଙ୍ଗଳାର ଭାଡୁ ଓ ଝୁମୁର ଗୀତର ସେ ଜଣେ ବରିଷ୍ଠ ଲୋକଗାୟକ । ୨୦୨୪ ମସିହାରେ, ଭାରତ ସରକାର ଦେଶର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ ହୋଇଥିଲେ । ସ୍ୱପ୍ନା ଚକ୍ରବର୍ତ୍ତୀଙ୍କ କଣ୍ଠରେ ତାଙ୍କର ପ୍ରସିଦ୍ଧ ଗୀତ *ବଡ଼ଲୋକର ବିଟି ଲୋ* ୧୯୭୨ ମସିହାରେ ଲୋକପ୍ରିୟତା ହାସଲ କରିଥିଲା । ଏହି ଗୀତର ମୂଳ ଧାଡ଼ି *ଲାଲ୍ ଗେନ୍ଦା ଫୁଲ୍* ସେତେବେଳେ ବିବାଦ ସୃଷ୍ଟି କରିଥିଲା ଯେତେବେଳେ ଲୋକପ୍ରିୟ ରାପ୍ ଆର୍ଟିଷ୍ଟ ବାଦଶାହା ୨୦୨୦ ମସିହାରେ ତାଙ୍କର *ଗେନ୍ଦା ଫୁଲ୍* ମୁକ୍ତିଲାଭ କରିଥିଲେ । ସେହି ବିବାଦ କାରଣରୁ ରତନ କାହାରଙ୍କ ସଙ୍ଗୀତ ସୃଷ୍ଟି, ଉପଲବ୍ଧି, ଗୀତ, କଳାକୃତି ସାମ୍ନାକୁ ଆସିଥିଲା । ବାଦଶାହା ତାଙ୍କୁ ପାଞ୍ଚ ଲକ୍ଷ ଟଙ୍କା ଦେଇ ବିବାଦର ସମାଧାନ କରିଥିଲେ ।

## ପ୍ରକାଶିତ କୃତି 
ତାଙ୍କର ଅନ୍ୟ ବଙ୍ଗଳା ଗୀତ ଗୁଡ଼ିକ ହେଲା:
* *ଦିଦି ଜାନୋ କି ଗୋ ଜାନୋ ନା*
* *ପାଲା ରା ପାଲା ରେ ରାବଣ*
* *ଥେଲେ ଦେ ମାଲା ଦିରିତା ଚାପବୋ ବାସ୍ତା*
* *ଆଘ୍ରାନେତେ ନବାନ ଖେତେ ଆମାର ବନ୍ଧୁ କେନୋ ଏଲୋ ନା*
## ପୁରସ୍କାର
]]
୨୦୨୪ ମସିହାରେ, ଭାରତ ସରକାର ତାଙ୍କୁ ଦେଶର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ କରିଥିଲେ ।

## ଆଧାର 
ଶ୍ରେଣୀ:ବଙ୍ଗଳା କଣ୍ଠଶିଳ୍ପୀ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଭାରତୀୟ ଲୋକଗୀତ ଗାୟକ
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଭବାନୀ ପ୍ରସାଦ ରାୟ

**ଭବାନୀ ପ୍ରସାଦ ରାୟ** (‘ଫେଲୁ ଭାଇ’ ଭାବରେ ମଧ୍ୟ ପରିଚିତ) ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି । ସେ ମଧ୍ୟ କେରଳ ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି । ପରେ ଜଷ୍ଟିସ୍ ରାୟ ଓଡ଼ିଶା ଉଚ୍ଚ ନ୍ୟାୟାଳୟକୁ ଫେରି ୧୯.୦୩.୨୦୧୪ ରୁ ୨୧.୦୪.୨୦୧୬ ପର୍ଯ୍ୟନ୍ତ କାର୍ଯ୍ୟ ନିର୍ବାହ କରି ମାତ୍ର ୬୧ ବର୍ଷ ବୟସରେ ୨୧।୦୪।୨୦୧୬ରେ ମୃତ୍ୟୁ ବରଣ କରିଥିଲେ ।

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:କେରଳ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବିଶ୍ଵଜିତ ମହାନ୍ତି

**ବିଶ୍ଵଜିତ ମହାନ୍ତି**  ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ସେ ଜଷ୍ଟିସ୍‌ ମହାନ୍ତି କଟକରେ ୨୨ ଅକ୍ଟୋବର ୧୯୬୦ରେ ଜନ୍ମ ଗ୍ରହଣ କରିଥିଲେ । ପିତା ଥିଲେ ସ୍ଵର୍ଗତ ଡ଼. ବନମାଳୀ ମହାନ୍ତି ଏବଂ ମାତା ଡ଼. ଶାନ୍ତି ମହାନ୍ତି । ତାଙ୍କର ପ୍ରାଥମିକ ଶିକ୍ଷା ପ୍ରଥମେ କଟକର ମହାମାୟା ଏମ୍.ଇ. ବିଦ୍ୟାଳୟରେ ଆରମ୍ଭ ହୋଇଥିଲା । ୧୯୭୬ ମସିହାରେ ସ୍ମାଧ୍ୟମିକ ବୋର୍ଡ ହାଇ ସ୍କୁଲ୍, କଟକରୁ ମାଟ୍ରିକ୍ ପାସ୍ କଲେ । ରେଭେନସା କଲେଜ୍, କଟକରୁ ବିଜ୍ଞାନରେ ଇଣ୍ଟରମିଡିଏଟ୍ ପାସ୍ କରି ୧୯୮୦ ମସିହାରେ ସେହି କଲେଜ୍ରୁ ରାଜନୀତି ବିଜ୍ଞାନ (ସମ୍ମାନ) ସହିତ ସ୍ନାତକ ଡିଗ୍ରୀ ହାସଲ କରିଥିଲେ । ୧୯୮୨ମସିହାରେ ଦିଲ୍ଲୀ ବିଶ୍ଵବିଦ୍ୟାଳୟରୁ ରାଜନୀତି ବିଜ୍ଞାନରେ ଏମ୍.ଏ. ପାସ୍ କଲେ।

୧୯୮୫ମସିହାରେ କ୍ୟାମ୍ପସ୍ ଲ ସେଣ୍ଟର୍, ଦିଲ୍ଲୀ ବିଶ୍ଵବିଦ୍ୟାଳୟରୁ ଆଇନରେ ସ୍ନାତକ ଡିଗ୍ରୀ ଲାଭ କଲେ । ୧୯୮୫ ମସିହାରେ ଆଇନଜୀବୀ ଭାବେ ନାମ ଲେଖାଇ ବରିଷ୍ଠ ଆଇନଜୀବୀ ପ୍ରବୀର ପାଳିତଙ୍କ କାର୍ଯ୍ୟାଳୟରେ ଯୋଗ ଦେଇଥିଲେ । ସେ ପ୍ରଧାନତଃ ସର୍ଭିସ୍, ଶ୍ରମ, ସାମ୍ବିଧାନିକ ଏବଂ ବ୍ୟାଙ୍କିଂ ଆଇନରେ ଓକିଲାତି କରୁଥିଲେ ।

20.06.2013 ରେ ଓଡିଶା ଉଚ୍ଚ ନ୍ୟାୟାଳୟର ବିଚାରପତି ରୂପେ ନିଯୁକ୍ତ ହୋଇଥିଲେ ଏବଂ20-06-2013 ରୁ 21-10-2022 ପର୍ଯ୍ୟନ୍ତ ଓଡିଶା ଉଚ୍ଚ ନ୍ୟାୟାଳୟର ବିଚାରପତି ପଦବୀରେ ରହିଥିଲେ ।

## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶତ୍ରୁଘନ ପୁଜାହାରୀ

**ଶତ୍ରୁଘନ ପୁଜାହାରୀ** ମାଡ୍ରାସ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ଥିଲେ ।

## ଶିକ୍ଷା ଓ ପେଶା 
୧୯୬୦, ସେପ୍ଟେମ୍ବର ୨୪ରେ ସୋନପୁର ଜିଲ୍ଲାର ସୁବଳୟା ଗ୍ରାମରେ ଜନ୍ମିତ ଜଷ୍ଟିସ ପୂଜାହାରୀ ୧୯୭୮ରେ ହାଇସ୍କୁଲ ପାଠ୍ୟକ୍ରମ ଶେଷ କରି ବଲାଙ୍ଗୀରର ରାଜେନ୍ଦ୍ର କଲେଜରୁ ୧୯୮୩ ମସିହାରେ ରାଜନୀତି ବିଜ୍ଞାନ ସମ୍ମାନ ରଖି ସ୍ନାତକ ଡିଗ୍ରି ହାସଲ କରିଥିଲେ। ୧୯୮୬ରେ ସମ୍ବଲପୁରସ୍ଥିତ ଲାଲା ଲଜପତ ରାୟ ଆଇନ ମହାବିଦ୍ୟାଳୟରୁ ସେ ଏଲଏଲବି ପାସ୍‌ କରିଥିଲେ। ଏହାପରେ  ଆଇନଜୀବୀ ପେସାରେ ସେ ଯୋଗ ଦେଇଥିଲେ।

ଓଡ଼ିଶା ସୁପିରିୟର ଜୁଡିସିଆଲ ସର୍ଭିସ(ସିନିୟନ ବ୍ରାଞ୍ଚ) ପରୀକ୍ଷାରେ ସଫଳତା ହାସଲ କରି ସେ ୨୦୦୩, ଫେବ୍ରୁୟାରି ୭ରେ ବ୍ରହ୍ମପୁରର ଦ୍ବିତୀୟ ଅତିରିକ୍ତ ଜିଲା ଦୌରା ଜଜ୍‌ ଭାବେ ଯୋଗଦେଇଥିଲେ। ଏହାପରେ କୋରାପୁଟ, ଗଞ୍ଜାମ, ପୁରୀ ଓ କଟକରେ ଜିଲ୍ଲା ଓ ଦୌରାଜଜ ଭାବେ କାର୍ଯ୍ୟ କରିଥିଲେ। ଓଡ଼ିଶା ସେଲ୍ସ ଟ୍ୟାକ୍ସ ଟ୍ରିବୁନାଲର ଅଧ୍ୟକ୍ଷ, ରାଜ୍ୟ ଆଇନ ସେବା ପ୍ରାଧିକରଣର ସଦସ୍ୟ ସଚିବ ଓ ରାଜ୍ୟ ଆଇନ ବିଭାଗର ସେ ପ୍ରମୁଖ ସଚିବ ଭାବେ କାର୍ଯ୍ୟ କରିବା ପରେ ୨୦୧୩, ନଭେମ୍ବର ୨୯ରେ ଓଡ଼ିଶା ହାଇକୋର୍ଟରେ ବିଚାରପତି ଭାବେ ନିଯୁକ୍ତି ପାଇଥିଲେ । 

## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ମାଡ୍ରାସ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଡାଇଭର୍ଟିକୁଲୋସିସ

**ଡାଇଭର୍ଟିକୁଲୋସିସ** (ଇଂରାଜୀ ଭାଷାରେ  **Diverticulosis**) ରୋଗରେ କୋଲୋନରେ ଅନେକ ପାଉଚ୍ (ଡାଇଭର୍ଟିକୁଲା) ବା ଛୋଟ ଛୋଟ ଥଳି ରହିଥାଏ । ଏଥିରେ କୌଣସି ଲକ୍ଷଣ ପ୍ରାୟ ଦେଖାଯାଏ ନାହିଁ; ତଥାପି ବେଳେବେଳେ ଫୁଲିବା, ଅନ୍ତନଳୀରେ ପରିବର୍ତ୍ତନ କିମ୍ବା ପେଟ କ୍ରାମ୍ପ ହୋଇପାରେ ।  ଏହା ଡାଇଭର୍ଟିକୁଲାଇଟିସ୍,  ଡାଇଭର୍ଟିକୁଲାର ରକ୍ତସ୍ରାବ, ଡାଇଭର୍ଟିକୁଲା ସହିତ ଜଡିତ ସେଗମେଣ୍ଟାଲ୍ କୋଲାଇଟିସ୍ କିମ୍ବା ଲକ୍ଷଣହୀନ ଅଜଣା ଡାଇଭର୍ଟିକୁଲାର ରୋଗ ଭଳି ଡାଇଭର୍ଟିକୁଲାର ରୋଗ ସହିତ ଜଡିତ ହୋଇପାରେ । ପାଶ୍ଚାତ୍ୟ ଦେଶଗୁଡ଼ିକରେ କୋଲନର ବାମ ପାର୍ଶ୍ୱ  ଅଧିକ ପ୍ରଭାବିତ ହୁଏ ଓ  ଏସିଆରେ ଡାହାଣ ପାର୍ଶ୍ୱ ଅଧିକ ପ୍ରଭାବିତ ହୁଏ, ଜାତି ନିର୍ବିଶେଷରେ ।    ପ୍ରଭାବିତ ଲୋକଙ୍କ ମଧ୍ୟରୁ କେବଳ ୧୦ ରୁ ୧୫% ଲୋକଙ୍କଠାରେ ଲକ୍ଷଣ ଦେଖାଯାଏ ।  ଲକ୍ଷଣ ପାଇଁ ଅନ୍ୟାନ୍ୟ ବିପଦ କାରକଗୁଡ଼ିକ ମଧ୍ୟରେ ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ଓପିଓଏଡ୍ସ, ମଧୁମେହ ଏବଂ ସ୍ଥୂଳକାୟତା ଅନ୍ତର୍ଭୁକ୍ତ।  ୫୦ ବର୍ଷ ବୟସ ପୂର୍ବରୁ ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି ଓ ୫୦ ବର୍ଷ ପରେ ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି ।

## ଆଧାର
ଅକ୍ଷୟ କୁମାର ମିଶ୍ର

**ଅକ୍ଷୟ କୁମାର ମିଶ୍ର** (ଜନ୍ମ ତାରିଖ: ୦୯.୧୧.୧୯୫୮) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ମିଶ୍ର ଯାଜପୁର ଜିଲ୍ଲା ଅନ୍ତର୍ଗତ ଗୌଡ଼ସାହି ଗ୍ରାମରେ ଜନ୍ମଗ୍ରହଣ କରିଥିଲେ । ପିତା ଥିଲେ ରାମନାଥ ମିଶ୍ର ଏବଂ ମାତା ଅର୍ଣ୍ଣପୂର୍ଣା ମିଶ୍ର । ସେ ଶ୍ରୀବନ୍ତ ଉଚ୍ଚ ବିଦ୍ୟାଳୟ, କଳ୍ୟାଣପୁରରୁ ଉଚ୍ଚମାଧ୍ୟମିକ ପରୀକ୍ଷାରେ ଉତ୍ତୀର୍ଣ୍ଣ ହୋଇ ୧୯୭୬ ମସିହାରେ ନରସିଂହ ଚୌଧୁରୀ କଲେଜ୍, ଜାଜପୁରରୁ ଆଇ.ଏ. ଶିକ୍ଷା ସମାପ୍ତ କରିଥିଲେ । ୧୯୭୮ ମସିହାରେ ନରସିଂହ ଚୌଧୁରୀ କଲେଜ୍, ଜାଜପୁରରୁ ବି.ଏ. ଶିକ୍ଷା ସମାପ୍ତ କରି ୧୯୮୦ରେ ଉତ୍କଳ ବିଶ୍ୱବିଦ୍ୟାଳୟ, ବାଣୀ ବିହାର, ଭୁବନେଶ୍ୱରରୁ ରାଜନୀତି ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ଲାଭ କଲେ ।  ମଧୁସୂଦନ ଆଇନ କଲେଜ୍, କଟକରୁ ୧୯୮୧ ଏଲ୍‌.ଏଲ୍‌.ବି. ଏବଂ ୧୯୮୩ରେ ଏଲ୍‌.ଏଲ୍‌.ଏମ୍. ଡିଗ୍ରୀ ହାସଲ କଲେ । ପରେ ୨୦୦୨ ମସିହାରେ ଉତ୍କଳ ବିଶ୍ୱବିଦ୍ୟାଳୟ, ବାଣୀ ବିହାର, ଭୁବନେଶ୍ୱରରୁ "ତ୍ୱରିତ ବିଚାରର ଅଧିକାର" ବିଷୟରେ ଆଇନରେ ପି.ଏଚ୍.ଡି. ଶିକ୍ଷା ସମାପ୍ତ କରି ଡକ୍ତରେଟ ଉପାଧି ପ୍ରାପ୍ତ ହେଲେ ।।

ବାରରେ ଆଇନଜୀବୀ ଭାବେ ୧୨.୧୨.୧୯୮୧ ତାରିଖରେ ନାମ ଲେଖାଇ ଯାଜପୁର ବାର୍‌ ଆସୋସିଏଅସନର ସଦସ୍ୟ ଭାବେ ଆଇନ ଅଭ୍ୟାସ ଆରମ୍ଭ କରିବା ସହ କଟକରେ ଓଡିଶା ଉଚ୍ଚ ନ୍ୟାୟାଳୟରେ ଓକିଲାତି କରିଥିଲେ । ପୁଣି ୦୮.୧୨.୧୯୮୬ରୁ ୨୮.୦୮.୧୯୮୮ ପର୍ଯ୍ୟନ୍ତ ମଧୁସୂଦନ ଆଇନ କଲେଜ୍, କଟକରେ ଆଂଶୀକ ସମୟର ଅଧ୍ୟାପକ ଭାବେ କାର୍ଯ୍ୟରତ ଥିଲେ ।

ଓଡ଼ିଶା ନ୍ୟାୟିକ ସେବାରେ ୦୧.୦୯.୧୯୮୮ ଯୋଗଦେଇ ପୁରୀରେ ପ୍ରୋବେଶନରୀ ମୁନ୍ସିଫ୍ ଭାବେ ନିଯୁକ୍ତି ପାଇଲେ । ପରେ ୦୯.୧୨.୨୦୦୮ରେ ଓଡ଼ିଶା ସୁପରିଅର ନ୍ୟାୟିକ ସେବା କ୍ୟାଡରକୁ ପଦୋନ୍ନତି ପାଇ ନୟାଗଡ଼ରେ ଅତିରିକ୍ତ ଜିଲ୍ଲା ଓ ଦୌରା ବିଚାରପତି (ଏ.ଡି.ଜେ.) ଭାବେ କାର୍ଯ୍ୟଭାର ଗ୍ରହଣ କଲେ । ପରେ ଜିଲ୍ଲା ଏବଂ ସେସନ ନ୍ୟାୟାଧୀଶ, ବଲାଙ୍ଗିର ଭାବେ କାର୍ଯ୍ୟ କରିଥିଲେ । ସେବା ଅବଧିରେ ସେ ଓଡ଼ିଶା ବିକ୍ରୟ କର ଟ୍ରାଇବ୍ୟୁନାଲ୍, କଟକରେ ନ୍ୟାୟିକ ସଦସ୍ୟ, ଓଡ଼ିଶା ନ୍ୟାୟିକ ଏକାଡେମୀ, କଟକର ନିର୍ଦ୍ଦେଶକ, ସି.ବି.ଆଇ. ସ୍ଵତନ୍ତ୍ର ନ୍ୟାୟାଧୀଶ ଏବଂ ରେଜିଷ୍ଟ୍ରାର ଜେନେରାଲ୍, ଓଡିଶା ଉଚ୍ଚ ନ୍ୟାୟାଳୟ, କଟକ ଭାବେ ମଧ୍ୟ କାର୍ଯ୍ୟ କରିଥିଲେ ।

ପଦୋନ୍ନତି ପାଇ ୧୯-୧୧-୨୦୧୮ରେ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ ଯୋଗ ଦେଇ ଏହି ପଦବୀରେ ୦୮-୧୧-୨୦୨୦ ପର୍ଯ୍ୟନ୍ତ କାର୍ଯ୍ୟଭାର ଗ୍ରହଣ କଲେ ।

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଦୁର୍ଗା ପ୍ରସନ୍ନ ଚୌଧୁରୀ

**ଦୁର୍ଗା ପ୍ରସନ୍ନ ଚୌଧୁରୀ** (ଜନ୍ମ ୩.୭.୧୯୫୬) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ଚୌଧୁରୀ କଟକରେ ୩ ଜୁଲାଇ ୧୯୫୬ ମସିହାରେ ଜନ୍ମଗ୍ରହଣ କରିଥିଲେ । ୧୯୭୨ରେ ପ୍ରଥମ ଶ୍ରେଣୀରେ ମାଟ୍ରିକ୍ ପାସ୍ କରିବା ପରେ ‌ରେଭେନ୍ସା ମହାବିଦ୍ୟାଳୟରୁ ବି.ଏସ୍‌ସି. ଡିଷ୍ଟିଙ୍କସନ୍ ସହିତ ପାସ୍ କରିଥିଲେ । ୧୯୭୯ରେ ମଧୁସୂଦନ ଆଇନ କଲେଜରୁ ଏଲଏଲ.ବି. ଡିଗ୍ରି ହାସଲ କରିଥିଲେ ।  ଉତ୍କଳ ବିଶ୍ୱବିଦ୍ୟାଳୟ, ବାଣୀ ବିହାର, ଭୁବନେଶ୍ୱରରେ ‘ଭାରତର ଲୋକ ଅଦାଲତ ପ୍ରଣାଳୀ’ ବିଷୟରେ ପ୍ରକଳ୍ପ ସହିତ ଆଇନରେ ଡକ୍ଟରେଟ ଉପାଧୀ (ପିଏଚ୍.ଡି.) ଲାଭ କଲେ । ୧୯୮୦ରେ ସେ ଓକିଲାତି ଲାଇସେନ୍ସ ପାଇ ୧୯୮୧ରୁ ୮୨ ପର୍ଯ୍ୟନ୍ତ ଓଡ଼ିଶା ହାଇକୋର୍ଟରେ ଆଇନଜୀବୀ ଭାବେ କାର୍ଯ୍ୟ କରିଥିଲେ । 

୧୯୮୨ରେ ସେ ଓଡ଼ିଶା ନ୍ୟାୟିକ ସେବାରେ ଯୋଗ ଦେଇଥିଲେ । ୧୯୮୨ରେ କଟକରେ ସେ ପ୍ରୋବେସନାରି ମୁନସିଫ୍ ଭାବେ ସେ ନିଯୁକ୍ତି ପାଇଥିଲେ । ୧.୧.୧୯୮୩ ରୁ ୧୯୯୨ ପର୍ଯ୍ୟନ୍ତ ଭଦ୍ରକ ଏବଂ ବାଣପୁରରେ ଜେଏମଏଫ୍‌ସି ଭାବରେ କାମ କରି ଢେଙ୍କାନାଳ, କେନ୍ଦୁଝର, ଉଦଳା ଏବଂ କରଞ୍ଜିଆରେ ଉପବିଭାଗୀୟ ନ୍ୟାୟିକ ମ୍ୟାଜିଷ୍ଟ୍ରେଟ୍‌ ଭାବରେ କାର୍ଯ୍ୟଭାର ତୁଲାଇ ଥିଲେ । ୧୯୯୨ ରୁ ୧୯୯୭ ପର୍ଯ୍ୟନ୍ତ ନୂଆ ଦିଲ୍ଲୀ ର ‘କଷ୍ଟମ୍ସ‌ ଏକ୍ସାଇଜ୍‌ ଗୋଲ୍‌ଡ୍‌ କନ୍‌ଟ୍ରୋଲ୍‌ ଅପିଲେଟ୍‌ ଟ୍ରିବ୍ୟୁନାଲ୍‌’ (CEGAT) ରେ ଉପ ନିବନ୍ଧକ ଭାବରେ କାର୍ଯ୍ୟ ସଂପାଦନ କଲେ । ୧୯୯୭ ରୁ ୧୯୯୮ ପର୍ଯ୍ୟନ୍ତ ପୁରୀ ଦେୱାନୀ ଅଦାଲତରେ ନିବନ୍ଧକ ଭାବରେ କାମ କଲେ । ୧୯୯୮ ରୁ ୨୦୦୧ ପର୍ଯ୍ୟନ୍ତ ପାରଳାଖେମୁଣ୍ଡି ଏବଂ ଆସିକାରେ ବରିଷ୍ଠ ଦେୱାନୀ ବିଚାରପତି ଭାବେ ଦାୟୀତ୍ଵ ନିର୍ବାହ କଲେ  । ୨୦୦୧ ରୁ ୨୦୦୫ ପର୍ଯ୍ୟନ୍ତ କେନ୍ଦୁଝର ଏବଂ ନୁଆପଡ଼ାରେ ମୁଖ୍ୟ ନ୍ୟାୟିକ ମ୍ୟାଜିଷ୍ଟ୍ରେଟ୍‌ ଭାବରେ ଏବଂ ୨୦୦୫ ରୁ ୨୦୦୭ ପର୍ଯ୍ୟନ୍ତ ଅତିରିକ୍ତ ଜିଲ୍ଲା ନ୍ୟାୟାଧୀଶ ଭାବରେ ନୟାଗଡ଼ ଏବଂ ବଲାଙ୍ଗୀରରେ କାମ କରିବା ପରେ ୨୦୦୭ ରୁ ୨୦୦୯ ପର୍ଯ୍ୟନ୍ତ ଓଡ଼ିଶା ସରକାରର ଆଇନ ବିଭାଗରେ ଅତିରିକ୍ତ ସଚିବ ଭାବେ କାର୍ଯ୍ୟ କରିଥିଲେ । ୨୦୦୯ ରୁ ୨୦୧୪ ପର୍ଯ୍ୟନ୍ତ ଓଡ଼ିଶା ନ୍ୟାୟୀକ ଏକାଡେମୀ, କଟକର ନିର୍ଦ୍ଦେଶକ ଭାବରେ କାମ କରିଛନ୍ତି । ୨୦୧୪ ରୁ ୨୦୧୫ ପର୍ଯ୍ୟନ୍ତ ଜିଲ୍ଲା ବିଚାରପତି, ଖୋର୍ଦ୍ଧା, ଭୁବନେଶ୍ୱର ଭାବେ ଦାୟୀତ୍ୱ ନିର୍ବାହ କରିଛନ୍ତି ।

ପଦୋନ୍ନତି ପାଇ ସେ ୧୭.୦୪.୨୦୧୫ ରୁ ୦୩.୦୭.୨୦୧୮ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ନିହାରିକା କାରିର

**ନିହାରିକା କାରିର** ଜଣେ ଭାରେତୀୟ ଅଭିନେତ୍ରୀ । ଦିଲ୍ଲୀରେ ଜନ୍ମିତ ଏହି ଅଭିନେତ୍ରୀ ମୁଖ୍ୟତଃ ପଞ୍ଜବୀ-ଭାଷୀ କଥାଚିତ୍ର ଜଗତରେ କାମ କରନ୍ତି ।

## ପ୍ରାରମ୍ଭିକ ଜୀବନ  
ସେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିଥିଲେ । ସେ ଫ୍ୟାସନ୍ ଡିଜାଇନ୍ ଅଭ୍ୟାସ କରୁଥିଲେ, କିନ୍ତୁ ଯେତେବେଳେ ତାଙ୍କୁ ଏକ ରିଆଲିଟି ଶୋ'ର ଅଂଶ ହେବାର ସୁଯୋଗ ମିଳିଲା ସେତେବେଳେ ଅଭିନୟ ପ୍ରତି ତାଙ୍କର ଆଗ୍ରହ ବୃଦ୍ଧି ପାଇଲା । ଧାରାବାହିକରେ ଅଭିନୟ କରିବା ପାଇଁ ତାଙ୍କୁ ଅନେକ ସୁଯୋଗ ମିଳିଥିଲା କିନ୍ତୁ ଶିକ୍ଷା ସମାପ୍ତ କରିବାକୁ ନିଷ୍ପତ୍ତି ନେଇଥିଲେ ଏବଂ ପରେ ମୁମ୍ବାଇ ଚାଲି ଯାଇଥିଲେ ।

## ଅଭିନୟ ଜୀବନ 
କାରିର ରିଆଲିଟି ଶୋ' ଏମ୍‌ଟିଭି ସ୍ପିଲ୍‌ଟ୍ସ ଭିଲ୍ଲାରେ ନଜର ଆସିଥିଲେ। ଜସ୍ମିତଙ୍କ ଦ୍ୱାରା ନିର୍ମିତ ମ୍ୟୁଜିକ୍ ଭିଡିଓ 'ଜୁଗନି ଫୁର୍' ତାଙ୍କ ସଫଳତ ଦେଇଥିଲା ।

୨୦୧୩ ମସିହାରେ, ସେ ଆଦିତ୍ୟ ସୁଦଙ୍କ ନିର୍ଦ୍ଦେଶିତ *ଓଏ ହୋଏ ପ୍ୟାର ହୋ ଗୟା*ରେ ଗାୟିକା ଶରି ମାନଙ୍କ ବିପକ୍ଷରେ ପଞ୍ଜାବୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।

## ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଦିଲ୍ଲୀର ଅଭିନେତ୍ରୀ
ଭାଇ: ଦି ଓପନିଂ ପାର୍ଟ

**ଭାଇ**, ୨୦୨୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ଅଟେ । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନବୀନ ଭଣ୍ଡାରୀ । ରବିନାରାୟଣ ଦାସ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ପୃଥ୍ୱୀରାଜ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ନବଜ୍ୟୋତି ପଣ୍ଡା ଓ ସରୋଜ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ, ଦିବ୍ୟା ମହାନ୍ତି, ସୁଜିତ ପାଇକରାୟ ଓ ଅନନ୍ୟା ମିଶ୍ର । ଅନ୍ୟ କଳାକାରମାନଙ୍କ ମଧ୍ୟରେ ବିକାଶ ଗନ୍ତାରା, ଦିବ୍ୟଜ୍ୟୋତି ଉଦୟସିଂହ, ଆଇମନ ଆଦି କଳାକାରମାନେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଅମ୍ଳାନ ଦାସ
* ଦିବ୍ୟା ମହାନ୍ତି
* ସୁଜିତ ପାଇକରାୟ
* ଅନନ୍ୟା ମିଶ୍ର
* ବିକାଶ ଗନ୍ତାରା
* ଦିବ୍ୟଜ୍ୟୋତି ଉଦୟସିଂହ
* ଆଇମନ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ନବଜ୍ୟୋତି ପଣ୍ଡା ଓ ସରୋଜ । ଅରୁଣ ମନ୍ତ୍ରୀ ଓ ରଞ୍ଜନ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅମ୍ରିତା ନାୟକ, କୁଳଦୀପ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । 

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୫ର ଓଡ଼ିଆ କଥାଚିତ୍ର‌